text:
Масленников. Д.Б. Добро [Текст]: стихи/ Дмитрий Масленников; Зима жизни [Текст]: стихи/ Анатолий Яковлев. – Уфа: Китап, 2017. – 160 с.
16+
В сборнике представлена поэзия двух талантливых уфимских поэтов, так рано ушедших из жизни, но оставивших заметный след в литературе Башкортостана.
Сальманов, Р.В. Музыка – жизнь моя [Текст]: повесть, статьи, воспоминания/ сост. С.Р. Сальманов, А.Р. Сальманова; перевод с башк. Г.Н. Ягафаровой; авт. вступ. ст. Л.К. Сальманова. – Уфа: Китап, 2017. – 172 с.
12+
В книге представлены литературные сочинения композитора Р.В. Сальманова, сохранившиеся в его личном архиве. Это автобиографическая повесть “Звуки гармони” и воспоминания о друзьях и коллегах. Также включены статьи, посвященные вопросам музыкального воспитания детей и юношества и др.
Сборник адресован музыкантам и всем, кто интересуется духовной культурой башкирского народа.
Баймырҙина,Т.Р. Атай һине күрҙем… [Текст]:шиғырҙар/ Таңсулпан Рәсүл. – Өфө: Китап, 2017. – 88 бит.
16+
Йөрәк түрендә йөрөткән рухи ҡиммәттәр менән һуғарылған кешелек, йәмғиәт, миллилек, тарих һәм оло донъя хаҡындығы шиғырҙары тупланған был китабы авторҙың атаһы рухына бағышлана.
Ғәйнуллина, Ф. Яҙмышым һуҡмаҡтары [Текст]/ Фатима Ғәйнуллина. – Өфө: Инеш, 2017. – 160 бит.
12+
Ғайсарова-Ғиззәтуллина, Г.М. Һөйөүем доғаһы [Текст]: повесть, хикәйәләр/ Гөлсирә Ғайсарова-Ғиззәтуллина. – Өфө: Китап, 2017. – 284 бит.
16+
“Мөхәббәт – ул тормош, тормош – ул мөхәббәт” ти француз халыҡ мәҡәле. Гөлсирә Ғайсарова-Ғиззатуллинаның был китабына тупланған әҫәрҙәр тормоштан алынған миҫалдар менән был хәҡиҡәтте тағы ла бер тапҡыр раҫлай. Һөйөү беҙгә төрлө ҡиәфәттә килә, тик уны күрергә һәм аңларға һәләтәбеҙ бармы? Ә бит әҙәм балаһының бәхете туранан-тура шуға бәйләнгән. Беҙ иһә байлыҡ тип сабабыҙ, дан көҫәп күҙебеҙ тона, шул арала ваҡ-төйәк ығы-зығылар арҡаһында йолҡҡоланып юҡҡа сыға барған мөхәббәт ғазап эсендә тонсоға.
Нескә юмор, нәфис тойғолар, авторҙың бөтмәҫ-төкәнмәҫ һөйөүе менән һуғарылған образдар – был китап үҙенең иғтибарлы уҡыусыһына ысын мәғәнәһендә бәхетле мәлдәр бүләк итергә һәләтле.
Зәйнетдинова, Р.Ғ. Килен шәле [Текст]: хикәйәләр/ Рәзинә Зәйнетдинова. – Өфө: Китап, 2017. – 88 бит.
16+
Йәш авторҙың тәүге китабында күпселеген социаль-психологик пландағы хикәйәләр өҫтөнлөк итһә лә, геройҙар тормош ығы-зығыһына бирешмәй, йәшәйеш, мөхәббәт кеүек мәңгелек ҡиммәттәр хаҡында уйлана. Ә өлкән йәштәге мәктәп уҡыусыларына тәғәйенләнгән әҫәрҙәр тәрбиәүи яҡтан күтәрелгән проблемалары менән әһәмиәтле.
Ибраһимов, Ғ.Ғ. Кинйә [Текст]: тарихи роман. Икенсе китап. Ил ағаһы/ Ғәли Ибраһимов. – Өфө: Китап, 2017. – 616 бит.
16+
Был әҫәр – “Кинйә” романының икенсе китабы. Ул Башҡортостан ерендә йәшәгән халыҡтарҙың Рәсәйҙәге феодаль ҡоролошҡа, дворяндар иҙеүенә ҡаршы социаль һәм милли азатлыҡ көрәшен сағылдыра.
Батша хөкүмәте башҡорттарҙы ла, башҡа халыҡтар кеүек үк, үҙенә буйһондороп тоторға тырыша һәм ҡаты язаларға дусар итә. Ләкин халыҡ ялпыһы сыҙап тора алмай, ҡаршы сыға. Был көрәштең башына Кинйә Арыҫланов, Юлай Аҙналин кеүек арҙаҡлы ил ағалары баҫа, яугирҙар алдында Салауат Юлаев пәйҙә була. Көньяҡ Уралды Емельян Пугачев етәкселегендәге крәҫтиәндәр һуғышы ялмап ала.
Автор был китабында ошо тарихи ваҡиғалар хаҡында бәйән итә.
Кәрим М. Әҫәрҙәр. VIII том [Текст]: Сығыштар, телмәрҙәр, әңгәмәләр/ Мостай Кәрим. - Өфө: Китап, 2017. –472 бит.
16+
Башҡортостандың халыҡ шағиры Мостай Кәрим “Әҫәрҙәр”енең VIII томына авторҙың төрлө йылдарҙа башҡорт-татар матбуғаты баҫмаларында донъя күргән һәм уның шәхси архивында ҡулъяҙма көйө һаҡланған сығыштары, телмәрҙәре, әңгәмәләре индерелде.
Нәжми Назар. Һайланма әҫәрҙәр [Текст]: III том: мәҡәләләр, әңгәмәләр, иҫтәлектәр/ Назар Нәжми. – Өфө: Китап, 2017. – 472 бит.
16+
Был баҫмала Башҡортостандың халыҡ шағиры Назар Нәжмиҙең әҙәбиәт һәм мәҙәниәт донъяһы, талантлы шәхестәр хаҡында уйланыуҙары, замандаштарына һәм ватандаштарына бәйләнешле публицистик һәм әҙәби мәҡәләләре, иҫтәлектәре тупланды. “Талантлы булыу өсөн Хоҙай биргән генә етмәй, ул таланттың ниндәй замандарҙа һәм шарттарҙа йәшәүен, хатта ки бәндәүи ғүмеренең йәшәү рәүешен күҙ алдынан ебәрергә ярмай” – тип раҫлай ул, һәм уҡыусылары алдында тәрән кисерешле, үткер ҡәләмле публицист булып баҫа.
Сафина, Ә.Ғ. Күрше хаҡы [Текст]:повестар, хикәйәләр, нәҫер/ Әҡлимә Сафина. – Өфө: Китап, 2017. – 144 бит.
16+
Йыйынтыҡҡа ингән повесть һәм хикәйәләрҙә ҡатмарлы кеше яҙмыштары, төрлө хәл-ваҡиғалар, күңел кисерештәре бәйән ителә.
Фазлетдинов, К.Н. Ел осорған ауыл [Текст]: сатирик һәм юмористик әҫәрҙәр/ Камил Фазлый. – Өфө: Китап, 2017. – 140 бит.
16+
Үҙе уҡытыусы булараҡ, автор мәғариф системаһында осраған ҡайһы бер етешһеҙ яҡтарҙы үткер сатира утында өтә, бер үк ваҡытта айырым шәхестәрҙең йомшаҡ сифаттарын үҙенсәлекле шаян юмор менән һүрәтләй. Тормош тәртәһенә һыймаҫтай күренешттәрҙе эләктереп, “бүрттереп” тасуирлай ҙа, бай һүрәтләү сараларын ҡулланып, уҡыусы күңелендә йылмайыу тыуҙыра.
Һаҡмар Лилиә. Матур йәшәй белеү – батырлыҡ! [Текст]:шиғырҙар, поэмалар/ Лилиә Һаҡмар. – Өфө: Китап, 2017. – 200 бит.
16+
Үҫмер осорҙа һәр кемдең күңелендә ил, ер, планетала барған төрлө хәл-ваҡиғаларға, ерҙә йәшәү мәғәнәһенә, егет һәм ҡыҙ араһындағы һөйөү хистәренә ҡарата төрлө уй-фекерҙәр йәшәй. Шиғыр, поэмаларҙағы лирик герой бына шул ҡапма-ҡаршылыҡлы һорауҙарға яуап эҙләй, ерҙә кәрәкле кеше, шәхес булып йәшәү өсөн ниндәй сифаттарҙы үҙ итергә икәнен самалай. Был китап мәктәп уҡыусыларына, ата-әсәләргә, тәрбиәсе, уҡытыусыларға бик файҙалы буласаҡ.
Шәрифуллина, Э.М. Мөхәббәттең ете төҫө [Текст]: повестар һәм хикәйәләр/ Эльмира Шәрифуллина; З.Ш. Ҡарабаева тәржемәһе. – Өфө: Китап, 2017. – 280 бит.
16+
Сәңгелдәк һәм ләхет, йәшәү һәм үлем…
Ошо аралыҡҡа һыйған хәтирәләр: Атай-әсәй ҡәҙере, Тыуған ер бөйөклөгө, йәйғорҙоң ете төҫөн һеңдергән Мөхәббәт ғазаптары – мәкерле лә, ләззәтле лә ғүмер биҙәген Ваҡыт ғали йәнәптәре бизмәнендә бер миҙгелгә тиң. Әммә күҙ асып йомған арауыҡтағы был йәшәйешебеҙҙең бәрәкәте, ҡиммәте нимәлә? Яҙыусы Эльмира Шәрифуллинаның психологик кисерештәр менән ижад ителгән проза әҫәрҙәре уҡыусыны шул хаҡта уйланырға саҡыра.
Ганиев, Н.Р. Бер мизгел нибары: шигырьләр/ Нурлан Ганиев. – Уфа: Китап, 2017. – 112 бит.
16+
Нурлан Ганиевның хис-тойгылы лирикасы нигезендә туган ягына, туган йортына тугрылык төшенчәсе ята. Автор кеше күңелендә оебрак яткан хатирәләр күленә дулкын-божралар жибәрә дә укучысын татлы да, газаплы да уйланулар дөньясына алып кереп китә.
Аның шигырьләренә язылган жырлар Х. Фәрхи, А.Галимов, С.Фәтхетдинов, Г. Уразова, Г. Әхмәтова, Р. Зарипов кебек танылған жырчыларыбыз башкаруында зур сәхнәләрдән яңгырый.
Зәкиев, А.М. Күбәләк канатлы бал корты [Текст]: повестьлар, хикәяләр/ Айдар Зәкиев. – Уфа: Китап, 2017. – 176 бит.
16+
Китапта авторның повестьлары, хикәяләре урын алган. Алар укучы игьтибарын үзенчәлекле теле, вакыйгаларның көтелмәгәнчә борылыш алуы белән жәлеп итә. Әсәрләр үзәгендә мәхәббәте, бәхете өчен көрәшүче сынмас рухлы геройлар язмышы тора.
Башҡорт теленең академик һүҙлеге: 10 томда. Т. IX [Текст]: (У-Щ хәрефтәре)/Ф.Ғ.Хисаметдинова редакцияһында. – Өфө: Китап, 2017. – 980 б.
16+.
Башҡорт теленең академик һүҙлеге – башҡорт лексикографияһы тарихында беренсе аңлатмалы-тәржемәүи һүҙлек. Һүҙлек, нигеҙҙә, хәҙерге башҡорт теленең дөйөм ҡулланылышлы лексикаһын, фразеологияһын үҙ эсенә ала. Бынан тыш, һүҙлеккә киң таралған диалектизмдар, иҫкергән һәм яңы һүҙҙәр, фәнни һәм халыҡ терминологияһы индерелгән. Һүҙҙәрҙең мәғәнәләре башҡортса аңлатыла, рус теленә тәржемә ителә һәм бай иллюстратив материал менән раҫлана. Баш һүҙҙәр рус, инглиз, төрөк телдәренә ауҙарыла.
Һүҙлек телсе-ғалимдарға, журналистарға һәм нәшриәт хеҙмәткәрҙәренә, уҡытыусыларға һәм студенттарға тәҡдим ителә. Хеҙмәт башҡа өлкәлә эшләүсе белгестәр, башҡорт мәҙәниәте, тарихы менән ҡыҙыҡһыныусы киң ҡатлам уҡыусылар өсөн дә файҙалы булыр.
Киләсәктә был ергә Хоҙай үҙе ҡыҙығыр…= И ангелы покинут рай и здесь устроят новоселье… [Фотоальбом]/ Фотографии Флюра Газина. – Уфа: ООО «Информреклама», 2017. – 152 с.: ил.
0+
Художественная литература для детей
Ғәлиәскәрова, Ғ. М. Осорғосло бәпембәләр [Текст]: шиғырҙар, йомаҡтар, әкиәттәр/ Ғәлиә Ғәлиәскәрова. – Өфө: Китап, 2017. – 92 бит.
6+
Был китапта авторҙың кескәйҙәр өсөн тыуған яҡ, тәбиғәт күренештәре, үҫемлектәр, хайуандар донъяһы, алфавит хәрефтәре, һандар тураһындағы төрлө шиғырҙары, йомаҡтары, ҡыҙыҡлы әкиәттәре тәҡдим ителә.
Кәримов, М.С. Оҙон-оҙаҡ бала саҡ= Долгое-долгое детство [Текст]: повесть; башҡорт һәм рус телдәрендә/ Мостай Кәрим; И.М. Кәримовтың рус теленә тәржемәһе. – Өфө: Китап, 2017. – 432 бит.
6+
Йыйынтыҡта Башҡортостандың халыҡ шағиры Мостай Кәримдең ике телдә “Оҙон-оҙаҡ бала саҡ” повесы урын алды.
Китап мәктәп уҡыусыларына, уҡытыусыларға һәм әҙәбиәт менән ҡыҙыҡһыныусыларға тәҡдим ителә.
Мин бит әле бәләкәс. Ҡолаҡлы сәғәтебеҙ. Нәҫел ебе – шәжәрә. Гөлгөнәнең гөлдәре [Текст]: шиғырҙар/ Фәнүзә Биктимерова, Светлана Васикова, Фәйрүзә Кинйәбаева, Сәфинә Хәкимова. – Өфө: Китап, 2017. – 80 бит.
0+
Был китапҡа балалар өсөн ижад итеүсе авторҙарҙың шиғырҙары тупланды. Был – Фәнүзә Биктимерованың – өсөнсө, ә Светлана Васикова, Фәйрүзә Кинйәбаева, Сәфинә Хәкимоваларҙың тәүге китабы.
Сәлихова, З.М. Атай абруйы [Текст]: Хикәйәләр, новеллалар, хәтирәләр, балалар өсөн әҫәрҙәр/ Зөлфиә Сәлихова. – Өфө: Китап, 2017. – 136 бит.
12+
Әхмәт-Хужа Әсхәл. Йөрәккә йөрәк тоташа [Текст]: Әсхәл Әхмәт-Хужа шиғырҙарына башҡорт композиторҙарының йырҙары һәм романстары/ Әсхәл Әхмәт-Хужа; комп. А.Х. Ғабдрахманов, Р.В. Сәлмәнов, С.Я Мортазина, Х.Ф. Әхмәтов һ.б.; рус теленә тәрж. Д.А. Дәминов, Р.Р. Бухараев, Ю. Оленина; төҙ. С.Р. Сәлмәнов. – Өфө: Китап, 2017. – 200 бит.
6+
Республикабыҙҙың Ғәлимов Сәләм исемендәге премияһы лауреаты, Башҡортостандың һәм Рәсәйҙең атҡаҙанған мәҙәниәт хеҙмәткәре, Башҡортостандың мәғариф отличнигы, Халыҡтар дуҫлығы ордены кавалеры шағир Әсхәл Әхмәт-Хужаның был китабына концерт залдарында, радиола, телевидениела йыш яңғыраған романстары, һәм көндәлек тормошта – клуб сәхнәләрендә, мәктәптәрҙә, балалар баҡсаларында ололар ҙа, кеселәр ҙә яратып башҡарған йырҙары һәм романстары тупланды.
Муллагалиева, З.М. Ак яулыклы тау [Текст]: әкиятләр, хикәятләр, риваятьләр/ Земфира Муллагалиева. – Уфа: Китап, 2017. – 176 бит.
6+
Земфира Муллагалиеваның бу китабына төрле жанрдагы әсәрләре тупланды. Автор Дим буе табигатенең матурлыгын, аңдагы жәнлек һәм кошлар, үсемлекләр донъясындагы мажаралы хәлләрне, балачак хатирәләре белән бергә үреп, үҙенең нәни герое исеменнән бәян итә. Могжизалы һәм серле әкиятләр укучылар күңеленә хуш килер, мөгаен.


c: text/html

text:
Фото:
БР Премьер-министры Раил Сарбаев: Техника үлән сабыуҙы ҡыҫҡа ваҡытта тамамларға мөмкинлек бирәсәк
Фото:
Мал аҙығы әҙерләү техникаһын һатып алыуға республика бюджетынан йөҙ миллион һум бүленгән – тейешле ҡарарға Башҡортостан Республикаһы Хөкүмәте Премьер-министры Раил Сарбаев ҡул ҡуйған.
Машина-технологик станциялар өсөн техника һатып алыу ҡыҫҡа ваҡыт эсендә үлән мул үҫкән райондарҙа мал аҙығы әҙерләп, уны ҡоролоҡтан зыян күргән Урал аръяғы райондарына сығарырға мөмкинлек бирәсәк. «Башҡорт» МТС-ы ДУАХП-һы өсөн йәмғеһе 56 пресс-йыйыусы, шуларҙың 22 – төкләү һәм 34 – рулондарға ураусы, һатып алынасаҡ.
– Аҡсаны райондарға, МТС-ҡа алып барып еткерергә һәм халыҡты мал аҙығын тиҙ арала әҙерләүгә көйләргә кәрәк, — тине Раил Сарбаев.

robotstxt: allowed

filter: keep


text:
Режиссерҙар йәй ял итмәй
Быйылғы йәйҙең Башҡортостандағы иң ҙур мәҙәни ваҡиғаһы – бөйөк шағирыбыҙ Шәйехзада Бабичтың тормошо һәм ижадына арналған тулы метражлы фильм төшөрөлә башлауы. Был эшкә республика Башлығының грантына «Тере таҫма» кинокомпанияһы етәксеһе, атаҡлы режиссер, Ш. Бабич исемендәге дәүләт йәштәр премияһы лауреаты Булат Йосопов тотонған. Проекттың ижади етәксеһе – Башҡортостандың һәм Рәсәйҙең халыҡ артисы Таңсулпан Бабичева. Картинала етмешкә яҡын образ, бынан тыш халыҡ ҡатнашлығындағы күмәк сәхнәләр ҙә байтаҡ. Төп ролдә – йәш актер, Силәбе өлкәһе Арғаяш районы егете Илгиз Таһиров. Уның шағир ижадын яратыуы, Бабич шиғырҙарын айырыуса бер эске моң менән, йәнен сатната яҙып һөйләй белеүе һоҡландыра. «Үҙем өсөн шағирҙы яңынан астым. Шәйехзада һәм уның фекерҙәштәре заманға талап ҡуйырлыҡ ҡыйыулыҡҡа, башҡаларҙы үҙҙәре артынан әйҙәрлек эске рух көсөнә эйә кешеләр булған», – ти актер.
Тарихи фильмдың премьераһы, оло ваҡиғаларҙың йөҙ йыллығын билдәләгән мәлдәргә, республикабыҙҙың тыуған көнөнә тура килтереп, 2017 йылдың март айына планлаштырылған.
Ейәнсура районы үҙәге Иҫәнғолда йәшәүсе ҡайһы берәүҙәр быйыл йәйге эҫелә урамда быйма, бүрек кейеп йөрөгән кешегә аптырап бер булған. Ҡайҙан белһен инде улар ауылдарына киносылар десанты төшкәнен – режиссер Таңсулпан Бураҡаеваның «Йүкәгүр» фильмы төшөрөлөүен. Баҡтиһәң, сценарий буйынса ваҡиғалар ҡыш көнө бара икән, шуға ла үҙ ролен уйнаған Үрген ауылының ысын муллаһы Азат Ейәнбирҙин, йорт эсендә тынсыу булып киткәндә, шундай ҡиәфәттә урамға тын алырға сыҡҡылаған. Фильмда тағы ла бына-бына әсәй булырға торған М. Ғафури исемендәге Башҡорт дәүләт академия драма театры актрисаһы Милена Сираева менән «Тамыр» каналының алып барыусыһы Айсулпан Фәйзуллиналар ҡатнашҡан. Сюжетта илатҡыс мәлдәр ҙә, мәрәкә лә етерлек, тулы йөкмәткеһе менән премьерала танышырһығыҙ.
«Ҡырағай» фильмы – республикабыҙ үткәргән «Көмөш Аҡбуҙат» халыҡ-ара кинофестивале сиктәрендә үткән питчинг емештәренең береһе. Уны быйыл йәй йәш режиссер Фәрзәнә Утарбаева үҙенең сценарийы буйынса «Башҡортостан» киностудияһы менән берлектә төшөрҙө. Фильмдың продюсеры – билдәле режиссер Айнур Асҡар. Әсә күңеле – балала, бала күңеле – далала, тиҙәр, картина нигеҙендә тап ошо проблема ята. Төп ролдәрҙә – СССР-ҙың халыҡ артисткаһы, легендар сәхнә оҫтаһы Гөлли Мөбәрәкова һәм М. Ғафури исемендәге Башҡорт дәүләт академия драма театрының йәш, һәләтле артисы Артур Кәбиров. Съемкаларҙың төп өлөшө хәрәкәт итеп барған автомобилдә үткәс, актерҙарҙың иғтибарын шәп тиҙлек ситкә йүнәлтмәһен өсөн машинаны йөк тралына урынлаштырырға тура килгән. Актерҙар автомобилдең алғы ултырғыстарында ултырып уйнаһа, режиссер, уның ярҙамсыһы һәм тауыш режиссеры артҡы ултырғыстарға йәшенгән. Ә инде ҡыйыу оператор Тимур Ғәниев ике смена буйы шәп китеп барған тралдың ситендә генә тиҙлектән, елдән ҡурҡмай штативҡа ғына тотоноп тороп эшләгән. Бик ҡатмарлы шарттарҙа төшөрөлгән картинаны быйыл көҙ айҙарында тамашасы хөкөмөнә сығарырға уйлайҙар.
Теги: Кино йылы Бабич Көмөш Аҡбуҙат Гөлли Мөбәрәкова Таңсулпан Бураҡаева Илгиз Таһиров


text:
Стәрлетамаҡ заводы конвейерынан тәүге синтетик каучук брикеты сығыуға 40 йыл
Башҡортостан изопрен каучугының тыуған көнө булып 1970 йылдың 28 сентябре иҫәпләнә, ул саҡта Стәрлетамаҡ заводы конвейерынан тәүге синтетик продукция брикеты сыҡты. Шул ваҡыттан алып дүрт миллион алты йөҙ мең тонна самаһы продукция етештерелде.
Ҡырҡ йыл Стәрлетамаҡ изопрен каучугы Рәсәй, шулай уҡ сит ил баҙарында киң талап менән файҙалана: компания продукцияһы тиҫтәләгән донъя һәм БДБ илдәренә сығарыла. Был йылдар эсендә предприятие ҙур һәм ҡатмарлы юл үтте, бай тәжрибә тупланы, данлыҡлы традициялар барлыҡҡа килде, киң үҙгәртеп ҡороуҙар башҡарылды.
Дүрт тиҫтә йыл каучук эшләүселәр иң яҡшы продукция етештереүсе һәм ышаныслы партнер маркаһын тотоп килә. Коллективтың хеҙмәт ҡаҙаныштары «Иң яҡшы каучуктар, резинотехник материалдар һәм уларҙан изделиелар», «Рәсәйҙең йөҙ иң яҡшы тауары», «Башҡортостандың иң яҡшы тауарҙары» кеүек халыҡ-ара һәм Рәсәй конкурстары дипломдары менән билдәләнгән. Халыҡ-ара сифат менеджменты системаһы сертификатын алыу ышаныслы партнер репутацияһын тағы ла нығытты. 2009 йылда «Синтез-Каучук» сифат өлкәһендә Башҡортостан Республикаһы Президенты наградаһына лайыҡ булды.
Бөгөн «Синтез-Каучук» акционерҙар компанияһы ҡала өсөн дә, шулай уҡ республика өсөн дә айырым статусҡа эйә, ул үҫешә, продукцияға талап арта бара. Был Рәсәйҙә шина сәнәғәтендә, резинотехник, медицина изделиелары, аҙыҡ-түлек сәнәғәте өсөн продукция етештереүҙә ҡулланылған СКИ-5 маркалы неодим полиизопрен каучук етештереүсе берҙән-бер предприятие.


text:
Шәмбе көндө Өфө халҡы энергия һаҡлаусы ҡулланылған лампаларҙы бушлай тапшыра аласаҡ
21 апрелдә Өфөлә экологик өмә үткәрелә, унда терегөмөшлө лампалар йыйыу ойоштороласаҡ. Ҡулланылған лампаларҙы 12 — 18 сәғәттәрҙә 8 Март урамы, 12/1 адресы буйынса тапшырырға мөмкин.
Экологик өмәне ойоштороусылар Рәсәйҙә энергия һаҡлаусы лампаларҙың йыл һайын популярлаша барыуын билдәләй, әммә уларҙы зарарһыҙландырмаһаң, тирә-яҡ мөхиткә етди зыян килтереүҙәре ихтимал. Хәтерегеҙгә төшөрәйек, терегөмөшлө ҡалдыҡтар 1 класлы хәүеф төркөмөнә ҡарай һәм махсус объекттарҙа зарарһыҙландырылырға тейеш.
Башҡорт дәүләт университетының «Студенттар ирекле эшҡыуарлыҡта» SIFE командаһы был проблеманы хәл итеүгә етди ҡарай һәм Йәшәйеш хәүефһеҙлеге фәнни-тикшеренеү институты менән берлектә халыҡҡа энергия һаҡлаусы лампалар менән эш итеү ҡағиҙәләре, уларҙы утилләштереүҙең кәрәклеге тураһында мәғлүмәт бирә, уларҙы йыйыуҙа ҡатнаша.
Ҡулланылған лампалар бушлай ҡабул ителәсәк. 8 Март урамындағы майҙандан тыш, Өфөлә лампа йыйыу буйынса башҡа нөктәләр ҙә билдәләнгән: уларҙы «Үҙәк», «Ҡунаҡһарай» сауҙа-сервис комплекстары, «Нефтсе» мәҙәниәт һарайы, Телеүҙәк янындағы майҙандарҙа ла тапшырып буласаҡ.
Ошо уҡ көндө «Минең ҡалам — минең өйөм» экологик акцияһы сиктәрендә «Тәбиғәт» дәүләт унитар предприятиеһы ла Өфөлә иҫке лампалар йыйыуҙы ойоштора.


text:
Рөстәм Хәмитов Бөрөнөң йәш футбол чемпиондары менән осраштыФото: Олег Яровиков
Рөстәм Хәмитов Бөрөнөң йәш футбол чемпиондары менән осрашты
Рөстәм Хәмитов Бөрөнөң йәш футбол чемпиондары менән осраштыФото: Олег Яровиков
Шишәмбе, 3 июндә, республика етәксеһе Рөстәм Хәмитов Бөрөнөң «Спартак» һәм «Спартаковец» командалары малайҙары менән аралашты. Улар Сочиҙа футбол буйынса балалар йорттары һәм мәктәп-интернаттары командалары араһында «Будущее зависит от тебя» асыҡ бөтә Рәсәй ярыштарында финал уйындарҙа төп призды һәм көмөш награданы яуланы.
«Спартак» 14-16 йәштәр категорияһында еңеүсе булды. Бүләк сифатында йәш спортсылар Англияға «Арсенал» футбол клубы менән осрашыуға барасаҡ, унда балалар турниры уҙасаҡ һәм, бәлки, «Арсенал»дар оҫталыҡ-класы ла күрһәтәсәк.
«Спартаковец» командаһы 11-13 йәштәге төркөмдә финалда Новосибирск командаһына еңелеп көмөш миҙал яуланы.
Рөстәм Хәмитов малайҙарҙан кемдең профессионал футболсы булырға теләгәнен һораны һәм «Бөтәһе лә!» тигән яуапты ишеткәс, «Бының өсөн етди шөғөлләнергә кәрәк!», тине.
Бөрөнөң футбол майҙанында мохтажлыҡ кисергәнен асыҡлағас, Рөстәм Хәмитов мәсьәләне хәл итергә ярҙам итәсәген белдерҙе. Осрашыу барышында ул футболсыларға форма һәм демонстрациялау ҡорамалдары алыуға сертификаттар тапшырҙы. Бынан тыш, «спартаксыларға» Рәсәй Премьер-лигаһы командаһы – «Өфө» футбол клубы футболкалар бүләк итте.
Малайҙар Рөстәм Хәмитовҡа Сочиҙағы еңеү билдәһе булған сувенир туп бүләк итте.
Һуңынан «Динамо» стадионы майҙанында республика етәксеһе Бөрөнөң йәш чемпиондар ҡапҡасыһын ныҡлыҡҡа һынаны.
Иҫтәлеккә күмәкләп төшкән фото был осрашыуҙы тамамланы.


text:
Өфөлә «Аҡбуҙат» журналының балалар конкурсында еңеүсенең шиғырҙары айырым китап булып донъя күрәсәк
ӨФӨ, 2016 йыл, 21 апрель. /«Башинформ» мәғлүмәт агентлығы, Ләйлә Аралбаева/.
Өфөлә «Аҡбуҙат» журналы «Бәпембә» II республика балалар шиғриәте фестивален уҙғарҙы. Ул баҫманың 25 йыллығына арналды. «Башҡортостан» дәүләт концерт залында үткән сарала Фәүзиә Рәхимғолова исемендәге призға балалар шиғыр конкурсына ла йомғаҡ яһалды.
Гран-приға Рәми Ғарипов исемендәге гимназияның 7 класс уҡыусыһы, Ейәнсура районының Байыш ауылынан Ғайсар Ҡансурин лайыҡ булды. «Аҡбуҙат» журналының баш мөхәррире Тамара Искәндәриә-Юлдашева хәбәр итеүенсә, йәш шағирҙың шиғырҙары китап булып баҫыласаҡ.
«Бәпембә» балалар шиғриәте фестивалендә республиканың төрлө райондарынан 40-тан ашыу бала ҡатнашты. Уларҙың һәммәһе лә — төрлө номинацияларҙа һәм йәш категорияларында еңеүселәр. Улар өсөн билдәле яҙыусылар менән осрашыу ойошторолдо. Тамара Искәндәриә-Юлдашева, Әлфиә Әсәҙуллина, Дамир Шәрәфи, Гөлназ Ҡотоева, Сөләймән Латипов, Мөнир Ҡунафин оҫталыҡ дәрестәре үткәрҙе. Фестивалгә килгән балалар полиграфия комбинатының китап баҫыу цехтарында булды һәм Өфөнөң иҫтәлекле урындары буйлап экскурсияла йөрөнө.
«Башҡортостан Республикаһы» нәшриәт йорто»ноң генераль директоры Венера Хәкимова, уның урынбаҫары Гөлназ Ермохина, Мәғариф министрлығы милли мәғариф бүлегенең төп белгесе Гөлсөм Әбдрәхимова, «Киске Өфө» гәзитенең баш мөхәррире Гөлфиә Янбаева һәм башҡа абруйлы ҡунаҡтар журналды 25 йыллығы менән ҡотланы. Еңеүселәргә «Алтын бишек», «Изгелек», «Хыял» номинацияларында дипломдар тапшырылды.


text:
Төркиә илселеге советнигы менән осрашыу үтте
Башҡортостан Республикаһы мосолмандары Диниә назаратында Мәскәүҙәге Төркиә Илселегенең дин мәсьәләләре буйынса советнигы Бекир Герек менән осрашыу үтте. Диниә назараты рәйесенең мәғариф, тышҡы бәйләнештәр һәм йәмәғәтселек менән элемтә буйынса урынбаҫары Руслан Саяхов “Башинформ” агентлығына хәбәр итеүенсә, һөйләшеүҙәр оҙайлы ваҡытлы булмаһа ла, бик һөҙөмтәле булды.
— Осрашыу сиктәрендә мәғариф һәм мәҙәни бәйләнештәр өлкәһендә хеҙмәттәшлек мәсьәләләре ҡуҙғатылды, — тине ул. – Атап әйткәндә, беҙ художестволы һәм фотокүргәҙмәләр үткәреү планында, шулай уҡ китаптар, беренсе сиратта, дини әҙәбиәт нәшер итеү өлкәһендә үҙ-ара эш итеү мөмкинлектәрен тикшерҙек.


text:
Биләмә башлығына штраф һалынды
26 января 2018 йыл | Хоҡуҡ
Ғафури район прокуратураһы урындағы ауыл биләмәләренең береһендә гражданиндың хакимиәткә мөрәжәғәтен ҡарағанда закон боҙоу осрағын асыҡланы.
Асыҡланыуынса, былтыр ноябрҙә ауыл кешеһе биләмә башлығына малды ҡыуыу мәсьәләһен хәл итеү үтенесе менән мөрәжәғәт итә. Ләкин урындағы түрә уның ғаризаһын ҡарамайынса яуапһыҙ ҡалдырған.
Район прокуратураһы был факт буйынса муниципалитет башлығына РФ КоАП-ының 5.59-сы статьяһы (граждандарҙың мөрәжәғәтен ҡарау тәртибен боҙоу) буйынса административ эш асты. Уны ҡарағандан һуң, мировой судья ауыл хакимиәте етәксеһенә 5 мең һум күләмендә штраф һалды. Ә мөрәжәғәт итеүсегә яуап ебәрелде.
Марсель ҒИЛӘЖЕВ,
прокурор ярҙамсыһы,
2-се класлы юрист.
Асыҡланыуынса, былтыр ноябрҙә ауыл кешеһе биләмә башлығына малды ҡыуыу мәсьәләһен хәл итеү үтенесе менән мөрәжәғәт итә. Ләкин урындағы түрә уның ғаризаһын ҡарамайынса яуапһыҙ ҡалдырған.
Район прокуратураһы был факт буйынса муниципалитет башлығына РФ КоАП-ының 5.59-сы статьяһы (граждандарҙың мөрәжәғәтен ҡарау тәртибен боҙоу) буйынса административ эш асты. Уны ҡарағандан һуң, мировой судья ауыл хакимиәте етәксеһенә 5 мең һум күләмендә штраф һалды. Ә мөрәжәғәт итеүсегә яуап ебәрелде.
Марсель ҒИЛӘЖЕВ,
прокурор ярҙамсыһы,
2-се класлы юрист.


text:
Лахор
Лахо́р (урду لاہور, ингл. Lahore, көн.-пәндж. لہور) — ҙурлығы буйынса Пакистанда икенсе ҡала (Карачинан һуң). 2009 йыл баһаламаһына ярашлы, ҡала агломерацияһында 10 миллиондан ашыу кеше йәшәй[2]. Лахор илдең төньяҡ-көнсығыш өлөшөндә, Рави йылғаһының һул яҡ ярында, Һиндостан менән дәүләт сигенән бер нисә километр алыҫлыҡта урынлашҡан[3]. Пәнжәб провинцияһының баш ҡалаһы булараҡ, төньяҡ-көнсығыш Пакистандың сәнәғәт, мәҙәниәт һәм транспорт үҙәге булып тора. Туҡыма, аҙыҡ-түлек, химия, металл эшкәртеү сәнәғәте, машиналар эшләү үҫешә. Лахор халыҡ-ара аэропорты эшләй. Университет, үҙәк музей, ҡорал музейы бар[4]. Лахорҙа илдең киноиндустрияһы — «Лолливуд» тупланған.
Йөкмәткеһе
Барлыҡҡа килеүе[үҙгәртергә | вики-тексты үҙгәртергә]
Лахор яҡынса 982 йылға ҡараған «Худуд әл-алам» китабында телгә алына[5]. Урындағы халыҡ ҡаланың нигеҙләүсеһе (һәм эпонимы) итеп Лаваны (герой-алиһә Раманың улы) таный. Ҡалала беренсе булып раджпуттарҙың бхаты ҡәбиләһенең кешеләре йәшәй башлай, улар Рави йылғаһы буйында тәүге балсыҡ ҡәлғәне (качча-кот) төҙөй.
Лахорҙың Птолемейҙа Лабокла атамаһы аҫтында телгә алыныуы мөмкин. Артабан ғәрәп-фарсы географтарында ул Лахавур, Лохавар йәғни Лаханур атамаларын йөрөтә. Һинд сығанаҡтары уны Лавкот йәки Лохкот (Лава ҡәлғәһе) тип атайҙар[6].
Лахор тураһындағы билдәле боронғо пәнжәб мәҡәле ошолай яңғырай: «Кем Лахорҙы күрмәгән, шул тыумаған!»[7][8].
Тарихы[үҙгәртергә | вики-тексты үҙгәртергә]
Лахор форты — Шахи Кила (хәҙерге ваҡытта Бөтә донъя мираҫы ҡомартҡыһы итеп танылған) тулыһынса XII быуатта һалынып бөтә. XI быуатта Лахор танылған илбаҫар Мәхмүт Ғәнәүиҙең баш ҡалаһы һәм Ғәзнәүиҙәр дәүләтенең бер өлөшө булып китә. XIII быуатта Лахор Дели солтанлығы составына инә һәм ошонан алып Һинд субконтинентында исламдың рухи үҙәгенә әүерелә.
Лахорҙа тәүге суфый тәриҡәттәренең әүҙем эшмәкәрлеге башлана. Суфый изгеләре Дата Ганджбахш, Мийан Мир һәм Мадхо Лал Хөсәйендең төрбәләре изге урындар тип иҫәпләнә.
1524 йылдан 1752 йылға ҡәҙәр Лахор Бөйөк Моголдар империяһы составында була, һәм Бөйөк Әкбәр һәм Йыһангир хакимлығы осоронда — 1584—1598 йылдарҙа уның баш ҡалаһы булып тора. Бында могол мәҙәниәтенең күп кенә эталон ҡомарҡылары, шул иҫәптән Йыһан шаһтың Мәрйен мәсете, мөһәбәт Падишаһ йәмиғ мәсете, иҫ китмәле биҙәлгән Вәзир хан мәсете һәм Шалимар баҡсалары һаҡланып ҡалған. Могол дәүерендә Лахор ун ике ҡапҡалы бейек ҡала стеналары менән уратып алына, улар өлөшләтә һаҡланып ҡалған һәм ҡаланың айырым архитектура билдәһе булып тора.
Географияһы һәм климаты[үҙгәртергә | вики-тексты үҙгәртергә]
Лахор төньяҡ киңлектең 31°15′—31°45′ һәм көнсығыш оҙонлоҡтоң 74°01′—74°39′ араһында урынлашҡан. Төньяҡта һәм көнбайышта Шәйехпур округы, ә көньяҡта Касур округы менән сиктәш. Ҡаланың төньяҡ өлөшөндә Рави йылғаһы аға.
Ҡала семи-арид климат зонаһында урынлашҡан, уға ямғырлы, оҙайлы һәм ныҡ эҫе йәй, ҡоро һәм йылы ҡыш хас. Майҙа, июндә һәм июлдә температура максималь күрһәткестәргә барып етә (40-48 °C ҡәҙәр барып етеүе мөмкин). 1944 йылдың 30 майында температура максимумы 48,3 °C билдәләнгән[9], ә 1967 йылдың 13 ғинуарында абсолют минимум −1.1 °C күҙәтелгән. Уртаса йыллыҡ яуым-төшөм миҡдары яҡынса 629 мм тәшкил итә, уларҙың яҡынса 470 мм муссондар осорона тура килә. Муссондар июндең һуңғы аҙнаһынан башлана һәм сентябрь аҙағына тиклем дауам итә. Ҡасанда булһала теркәлгән иң юғары уртаса йыллыҡ яуым-төшөм миҡдары 1955 йылда күҙәтелә һәм 1 317,5 мм тәшкил итә.
Иҡтисады[үҙгәртергә | вики-тексты үҙгәртергә]
2008 йыл мәғлүмәттәренә ярашлы ҡала ЭТП-һы 40 млрд. $ тәшкил итә, ә үҫеше — 5,6 %[10].
Халҡы[үҙгәртергә | вики-тексты үҙгәртергә]
1998 йылғы йән иҫәбен алыу мәғлүмәттәренә ярашлы ҡала халҡының һаны 6 318 745 кеше тәшкил итә. Баһалама буйынса хәҙерге күрһәткес 10 миллионға етә, был Лахорҙы ҙурлығы буйынса Пакистанда Карачинан һуң икенсе, ә донъяла 38-се урынға ҡуя. Халыҡтың 94 % мосолмандар, 5,8 % — христиандар тәшкил итә; башҡа дин тотоусыларҙың һаны бик бәләкәй[11]. Иң таралған тел — пәнжәб теле, әммә ул Лахорҙа рәсми статусҡа эйә түгел. Халыҡтың бер өлөшө урду телендә һөйләшә, инглиз теле бизнес һәм мәғариф өлкәһендә таралған.
Транспорты[үҙгәртергә | вики-тексты үҙгәртергә]
Ҡаланы Аллам Иҡбал исемендәге халыҡ-ара аэропорты (Allama Iqbal International Airport) хеҙмәтләндерә, ул Лахорҙың үҙәгенән яҡынса 15 км алыслыҡта урынлашҡан. 2009 йыл мәғлүмәттәренә ярашлы, аэропорттың пассажирҙар әйләнеше 3 192 904 кеше тәшкил итә[12], уның 3 терминалы бар. Рейстар Азия һәм Европаның ҙур ҡалаларына башҡарыла, улар араһында Дубай, Әбү Даби, Маскат, Бангкок, Амстердам, Пекин, Токио, Лондон (Хитроу), Копенгаген, Франкфурт, Әр-Рияд һ.б. бар.
Лахорҙа Пакистан тимер юлдарының штаб-фатиры урынлашҡан.
Галерея[үҙгәртергә | вики-тексты үҙгәртергә]
-
-
-
-
Яҡтыртыуҙа
-
Туғандаш ҡалалар[үҙгәртергә | вики-тексты үҙгәртергә]
Иҫкәрмәләр[үҙгәртергә | вики-тексты үҙгәртергә]
- ↑ Pakistan: largest cities and towns and statistics of their population World Gazetteer (инг.) (нем.) (фр.) (исп.)
- ↑ Laid-back Lahore faces a frightening future, guardian.co.uk, The Observer, UK (March 8, 2009). 20 ноябрь 2010 тикшерелгән.
- ↑ Лахор // Ҙур совет энциклопедияһы : в 30 т. / гл. ред. А. М. Прохоров. — 3-е изд. — М. : Советская энциклопедия, 1969—1978.
- ↑ Лахор // Большой Энциклопедический словарь. 2000.
- ↑ Gibb, 1954
- ↑ Syad Muhammad Latif. Lahore: History, Architectural Remains and Antiquities. — Lahore, 1994.
- ↑ Лахор. kailash.ru. Тәүге сығанаҡтан архивланған 20 февраль 2005. 11 май 2015 тикшерелгән.
- ↑ Лахор: колыбель истории и культуры. Стиль Пакистан (2008). 11 май 2015 тикшерелгән.
- ↑ QUETTA. Pakmet.com.pk. Тәүге сығанаҡтан архивланған 16 июль 2011. 15 март 2011 тикшерелгән.
- ↑ Global city GDP rankings 2008-2025. PricewaterhouseCoopers. Тәүге сығанаҡтан архивланған 13 май 2011. 12 февраль 2010 тикшерелгән.
- ↑ В Пакистане христианин накрыл собой террориста-смертника при входе в храм. 9 октябрь 2016 тикшерелгән.
- ↑ Major traffic flows by airport durings the year 2008-09. caapakistan.com.pk. Тәүге сығанаҡтан архивланған 22 март 2014. 11 май 2015 тикшерелгән.
Әҙәбиәт[үҙгәртергә | вики-тексты үҙгәртергә]
- H. A. R. Gibb The Encyclopaedia of Islam — 1954. — Б. 597.
- Bagir M. Lahorè. Past and present — Lahore, 1952.
- Khan М. W. К. Lahore and its monuments — Karachi, 1963.
- Suvorova Anna Lahore: Topophilia of Space and Place — Karachi, 2011.


text:
Киләсәк – әсәләр ҡулында
Тантананы асып, Президентыбыҙ Рөстәм Зәки улы Хәмитов ғәйәт ҙур илебеҙҙең төрлө төбәктәренән килгән һоҡланғыс әсәләрҙе сәләмләүе уңайынан шат булыуын белдерҙе. Ул, Башҡортостанда әсәлекте, балалыҡты, ғаиләне яҡлау буйынса өлгәшелгән ҡаҙаныштар хаҡында бәйән итеп, күп балалы ғаиләләрҙең беҙҙә иғтибар үҙәгендә булыуын һыҙыҡ өҫтөнә алды. Республикала 34 меңдән ашыу ишле ғаилә йәшәй. Йыл һайын уларға тәғәйенләп 600 миллион һумдан ашыу аҡса йүнәлтелә. Рәсәй Федерацияһы кимәлендә күрһәтелгән дәүләт ҡурсалауына өҫтәп, бындай ғаиләләр йәнә ундан артыҡ төр пособиеға, башҡа ярҙамға иҫәп тота ала. Күптән түгел ҙур ғаиләләргә, шулай уҡ инвалид бала тәрбиәләүселәргә йорт һалыу өсөн бушлай ер алыу хоҡуғын биргән закон ҡабул ителде.
Саҡ ҡына алғараҡ китеп, тантана аҙағында Иглин районынан ете балалы Максимовтарҙың Президент ҡулынан өс миллион һумдан ҡиммәтерәк суммаға торлаҡ сертификатын алыуын әйтеп үтәйек. Улар – бындай бәхеткә эйә етмеш беренсе ғаилә. Ә Ейәнсура районында йәшәүсе Тимербулатовтар (улар ун бер бала үҫтерә, етәүһе тәрбиәгә алынған) микроавтобус асҡысы алып ҡыуанды. Бөгөнгө көндә туғыҙ һәм унан күберәк бала үҫтереүсе 64 ғаиләгә ГАЗель машиналары тапшырылған.
Проблемаларҙың да етерлек булыуын белдереп, Республика башлығы уларға айырым-айырым туҡталды: “Бөгөн республикала илле меңдән ашыу сабый, урын юҡлыҡтан, баҡсаға йөрөмәй. Тимәк, шунса әсә эшкә сыға алмай. Беҙ алдағы өс йылда баҡсаларҙа егерме биш мең урын булдырыуҙы күҙ уңында тотҡан программа ҡабул иттек”, – тине Рөстәм Зәки улы. Ул шулай уҡ балаларҙың ялын ойоштороу, уларҙы спортҡа ылыҡтырыуҙың үтә мөһим булыуын билдәләне.
Республика етәксеһе әсәләр сәләмәтлеге хаҡында ла борсолоп һөйләне: “23 мең ҡатын-ҡыҙ санитария-гигиена талаптарына яуап бирмәгән шарттарҙа эшләй. Был әсәләрҙең генә түгел, тыуасаҡ балаларҙың һаулығына ла кире йоғонто яһай. Эшләп йөрөүсе һәр етенсе ҡатын ҡарынындағы бәпесен юғалта, йөҙ әсәнең ун бише ауыр сирле бала таба. Был мәсьәләләр кисекмәҫтән хәл итеүҙе көтә”, – тине ул.
Гүзәл заттарҙың 20 процентының әсә булыу бәхетенән мәхрүмлеге лә бик хафаландыра. Ике мең пар бала һөйөү шатлығын татыу өсөн экстракорпораль аталандырыу процедураһына сиратта тора. Быйыл уларға ярҙам йөҙөнән был ҡиммәтле процедураны үткәреүгә республика бюджетынан ун ике миллион һумдан ашыу аҡса бүленгән, киләһе йылда был сумма икеләтә артасаҡ тип көтөлә.
Шулай уҡ яҡлауға бөтәһенән дә нығыраҡ мохтаж инвалид балаларға, ата-әсә ҡарауынан мәхрүм социаль етемдәргә лә иғтибарҙы арттырыу талап ителә. Уллыҡҡа (ҡыҙлыҡҡа) алыуҙы дәртләндереү маҡсатында республикала бындай ғаиләләргә әсәлек капиталы күләмендә бер тапҡыр бирелә торған пособие түләүҙе күҙҙә тотҡан закон ҡабул ителде. Быйыл ата-әсә ҡарауынан мәхрүм 300 баланы торлаҡ менән тәьмин итеү ҡаралғайны, өҫтәмә мөмкинлектәр табып, 300 түгел, 600 етемде фатирлы итеү республика етәкселегенә үҙе бер мәртәбә түгелме ни?!
Бер һүҙ менән әйткәндә, Башҡортостанда әсәлекте, балалыҡты, ғаиләне яҡлау дәүләт сәйәсәтенең мөһим өлөшө булып тора.
Форумда иҫ киткес йылы, шул уҡ ваҡытта ифрат эшлекле мөхит тантана итте. Уның эшендә ҡайһы бер өлкәләр башлыҡтарының ҡатындары ҡатнашыуы – Рәсәйҙә ғаилә институтын нығытыуға ысын-ысындан иғтибар бирелә башлауына дәлил. Башҡортостан Республикаһы Президентының тормош юлдашы Гөлшат Ғәфүр ҡыҙы Хәмитова, йыйындың төп йүнәлештәрен билдәләп, уның файҙалы һәм юғары кимәлдә үтеүенә ҙур булышлыҡ күрһәтте. Ул “Мәрхәмәт” хәйриә-мәғариф фондының попечителдәр советын етәкләүе менән дә республикала балалыҡты яҡлаусы, күп изге башланғыстарға нигеҙ һалыусы шәхес булараҡ танылыу яулай бара.
Йыйындағы сығыштар статистика мәғлүмәттәренә, рәсми һандарға ғына ҡоролмайынса, күңел кисерештәре менән дә һуғарылғайны. Сөнки күтәрелгән бөтә проблемалар уларҙы йөрәге аша үткәргән ҡатын-ҡыҙ ҡарашынан сығып баһаланды. Рәсәй Федерацияһы Йәмәғәт палатаһының социаль мәсьәләләр һәм демография сәйәсәте комиссияһы рәйесе, Рәсәй Президенты ҡарамағындағы өҫтөнлөклө милли проекттарҙы тормошҡа ашырыу һәм демография сәйәсәте буйынса комиссия ағзаһы Елена Николаеваның телмәрендәге фекерҙәр һәр әсәнең уйҙарына ауаздаш булып яңғырағандыр.
– Ғаилә менән дәүләт милли бурыстарҙы хәл итеүҙә партнерҙар булғанда ғына демография сәйәсәте алға китәсәк, – тине ул. Елена Леонидовнаның ялҡынлы сығышында, үҙе белдереүенсә, РФ Йәмәғәт палатаһының, РФ Федераль Йыйылышы Дәүләт Думаһының, ҙур йәмәғәт ойошмаларының, ғаилә мәсьәләләренә битараф булмаған күп кешеләрҙең берҙәм хеҙмәте сағылыш тапҡан.
Ул килтергән һандар һәммәһен дә һиҫкәнергә мәжбүр итте: бөгөн бала тәрбиәләүсе ғаиләләрҙең өстән бер өлөшө, йән башына йәшәү минимумынан түбән табыш алып, осон осҡа ялғап ғүмер итергә мәжбүр. Ике балалы ғаиләләрҙең яртыһы, өс балалыларҙың өстән ике өлөшө ярлылыҡта йәшәй. Ә һәр бишенсе бала насар торлаҡ шарттарында көн итә. Күп ата-әсәләр, тулы көн эшләп тә, ғаиләһенә лайыҡлы тормош тәьмин итә алмай. Һуңғы осорҙа фәҡирерәк йәшәүсе ата-әсәнән баланы тартып алыу хәлдәре осрай башланы. Ундай мәғлүмәттәрҙән һуң эҙмә-эҙлекле, төплө ғаилә сәйәсәтенең ни тиклем кәрәк булыуын иҫбатлап тороу артыҡ.
Ул шулай уҡ әсәлек капиталын файҙаланыуҙың мөмкинлектәрен киңәйтеү мөһимлегенә лә туҡталды. Бәлки, ғаиләләргә ул аҡсаны һаҡларға ғына түгел, арттырырға ла булышлыҡ итергә кәрәктер? Игеҙәктәр тыуғанда, аҡсаның бер бала өсөн генә бирелеүе лә күптәрҙе аптырашта ҡалдыра. Ҡыҫҡаһы, әсәлек капиталын түләүҙе ныҡлы камиллаштырыу талап ителә.
Күп балалы ғаиләләр хаҡында федераль закон ҡабул итеү зарурлығына баҫым яһап, ул, ишле ғаилә – фәҡирлеккә илтеүсе юл түгел, ә урта синыф нигеҙе булырға тейеш, тине. Был иһә бөгөн күмәк бала табырға йөрьәт итеүҙең фиҙакәрлек булыуын дәүләт танығанда ғына мөмкин. Өйҙә өс һәм унан күберәк бала тәрбиәләүсе ата-әсәнең береһенә социаль хеҙмәткәр булараҡ эш хаҡы түләү, юғары, махсус урта уҡыу йорттарына уҡырға ингәндә уларҙың балаларына бюджет урындары бүлеү, мәктәпкә әҙерләгәндә, һәр уҡыусыны күҙҙә тотоп, аҡсалата ярҙам күрһәтеү мотлаҡ, тине ул.
Елена Леонидовна балаларҙың 30 проценты тулы булмаған ғаиләләрҙә үҫеүен һәм илдә уларға алимент буйынса бурыстың ун миллиард һумға етеүен билдәләне. “Шул балаларҙы яҡлау өсөн бөгөн дәүләт алимент фонды булдырыу зарур”, – тигән тәҡдиме ҙур хуплау менән ҡаршы алынды. Эйе, сабыйы менән аҡсаһыҙ ултырыусы йәш әсәне дәүләт яҡламай, кем яҡлаһын? Фонд эше, алимент күсереүҙән ситләшеүсе атайҙың бурысын түләп, аҙаҡ был аҡсаны унан ҡайтарып алыуҙан торорға тейеш. Ундай фондтар бала мәнфәғәте ҡайғыртылған байтаҡ илдәрҙә уңышлы эшләп килә.
Артабан йыйын эше “Йәш ғаилә – Рәсәйҙең сәскә атыу нигеҙе”, “Тәрбиәгә алған ғаилә – йылы йорт”, “Эшләүсе әсәләрҙе социаль яҡлау”, “Әсә һәм бала һаулығын нығытыуҙа яңы технологиялар”, “Ауыр тормош хәлендәге ғаиләләр менән эшләүҙә ведомство-ара бәйләнеш” тигән түңәрәк өҫтәлдәр артында дауам итте.
“Ғаиләне, әсәлекте һәм балалыҡты һаҡлау өлкәһендә ҡануниәтте камиллаштырыу” тип аталған түңәрәк өҫтәлде Башҡортостан Республикаһы Дәүләт Йыйылышы – Ҡоролтай Рәйесе урынбаҫары Лилиә Ғүмәрова алып барҙы. Йәнле фекер алышыу барышында һуңғы йылдарҙа ғаиләне ҡурсалау буйынса федераль кимәлдә лә, төбәктәрҙә лә ҙур эштәр башҡарылыуы билдәләнде. Әммә был тәңгәлдәге закондарҙы камиллаштырыу, тәрәнәйтеү кәрәклеге көн кеүек асыҡ.
Түңәрәк өҫтәлдә бөтә Рәсәй Федерацияһы территорияһында ғаиләне яҡлауҙың берҙәм социаль стандарттарын индереү тураһында етди һүҙ булды. Бала тәрбиәләүсе ғаиләләр алған ярҙам төбәктең иҡтисади мөмкинлегенә генә бәйле булырға тейеш түгел, был үҙе үк ғәҙелһеҙлек тыуҙыра, балалар, ҡайҙа йәшәүҙәренә ҡарамаҫтан, барыһы ла тиң, тип белдерелде.
Хеҙмәт пенсиялары тураһындағы Федераль Законды яңынан ҡарап, өс һәм унан күберәк бала үҫтергән әсәләргә, ун биш йыл дөйөм стажы булғанда, илле йәштән пенсияға сығыу хоҡуғын биреү, ә биш балалы әсәләрҙең бала бағыу осорон эш стажы тип таныу зарур, тине әңгәмәлә ҡатнашыусылар. Илдең Ғаилә кодексына өҫтәмәләр индереп, күп балалы ғаилә статусын билдәләргә лә кәрәк. Юғиһә бер төбәктә өс балалы ғаилә ишле тип һаналһа, икенсеһендә – биш бала үҫтереүселәр. Сабыйын ҡарау буйынса әсәгә айлыҡ пособие түләү осорон йәш ярымдан өс йәшкә тиклем арттырыу, шулай уҡ бала пособиеһын йәшәү минимумынан кәм булмаған кимәлдә билдәләү мотлаҡ. Ата-әсә айырылышҡан хәлдә бала мәнфәғәтен яҡлау ҙа хоҡуҡи яҡтан нығытылырға тейеш. Телгә алынған мөһим тәҡдимдәр тормошҡа ашыр, киләсәктә әсәлекте яҡлар, тип ышанғы килә.
Уртаға һалып тикшерелгән бөтә был фекерҙәр форум ҡарарҙары нигеҙенә ятты, улар закондар итеп сығарыу өсөн Рәсәй Федерацияһы Федераль Йыйылышы Дәүләт Думаһына тәҡдим ителәсәк.
… Форум тамам. Ҡунаҡтар республикабыҙ ҡунаҡсыллығына хайран булып таралышты. Йыйын барыһынан бигерәк уларҙың иҫендә ойоштороу кимәленең юғарылығы менән ҡалғандыр. Ошо рәүешле сараларҙа ҡат-ҡат тикшерелеп килгән мәсьәләләр тап беҙҙә, Башҡортостанда, ҡәтғи, аныҡ төҫ алып, ил киләсәген ҡайғыртыусы әсәләр талабы булып яңғыраны. Сығыштарҙы тыңлағанда, күптәрҙең күҙендә йәш тамсыһы күренде – улар, берҙән, тәрән ихласлыҡтан тәьҫирләнһә, икенсе яҡтан, проблемаларҙың ҡайһыһын алһаң да, туранан-тура әсәләргә ҡағыла бит.
Ҡорҙа ҡатнашыусылар Башҡортостандың ғаиләне яҡлау буйынса тотороҡло сәйәсәтен юғары баһаланы, күп балалы ғаиләләргә ярҙам буйынса ҡабатланмаҫ тәжрибәне, шулай уҡ бәпес көткән әсәләрҙең һаулығын алдынғы технология – интернет-система ярҙамында күҙәтеүҙе бөтә илдә таратыу кәрәклегенә баҫым яһаны. Ҡунаҡтарҙа ауыр хәлдә ҡалған ғаиләләргә ярҙам күрһәтеү, барыр ере булмаған, яҙмыштарының иң ҡатмарлы осорон кисереүсе әсәләрҙе һыйындырған “Изгелек” үҙәге эше лә ҙур ҡыҙыҡһыныу уятты. Йыйын йомғаҡтары буйынса илдә ғаилә сәйәсәтен бойомға ашырыу өсөн яуаплы федераль орган – Ғаилә, әсәлек, аталыҡ һәм балалыҡ эштәре буйынса хеҙмәт ойоштороу бурысы ҡуйылды.
“Әсәһе яратҡан баланың ғына хыялдары тормошҡа аша. Ғаиләнең, әсәнең абруйын күтәрмәй тороп, әллә күпме миллиард һумдар һалыу ҙа һөҙөмтә бирмәйәсәк” – ул көндә яңғыраған ошо һүҙҙәр шаңдау булып юғары тарафҡа барып етер һәм бишек тирбәтеүсе әсә өмөттәре аҡланыр, тип ышанабыҙ. Сөнки ул тирбәткән бишектә – илебеҙ киләсәге.
Альмира КИРӘЕВА.
Александр ДАНИЛОВ,
Альберт ЗАЋИРОВ фотолары.
Судьба страны – в руках матерей
«Миром правит рука, качающая колыбель», – V Всероссийский форум матерей, проведенный в Уфе, от первой минуты до самого конца был пронизан этой крылатой мыслью. Он был организован Президентом и Правительством Республики Башкортостан по инициативе Международной общественной ассоциации благотворительных фондов “Мама”. В работе форума приняли участие около 550 делегатов из 44 регионов страны, городов и районов нашей республики – известные политики, государственные и общественные деятели, ученые, непосредственно занимающиеся вопросами семьи, и, конечно же, мамы.
Президент республики Рустэм Закиевич Хамитов, открывая торжество, сказал, что очень рад приветствовать замечательных мам, которые приехали со всех уголков нашей огромной страны. Рассказывая о достижениях Башкортостана по защите семьи, детства и материнства, он, в частности, отметил, что в республике многодетные семьи – в центре особого внимания. Их более 34 тысяч. Ежегодно на их поддержку направляется более 600 миллионов рублей. Не так давно в республике был принят закон о выделении семьям, воспитывающим трех и более детей, также семьям, имеющим ребенка-инвалида, бесплатных земельных участков для строительства дома. Забегая чуть вперед, скажем: в этот день семья Максимовых из Иглинского района, где подрастает семеро детей, получила из рук Президента жилищный сертификат на сумму более трех миллионов рублей. На сегодняшний день жилищные сертификаты вручены 71 семье. А Тимербулатовы из Зианчуринского района, воспитывающие одиннадцать детей, семь из которых приемные, стали счастливыми обладателями ключа от микроавтобуса. Они стали 64-й семьей, получившей заветные ключи от новенькой ГАЗель.
Однако Президент признался, что достаточно проблем, над которыми нужно работать, и подробно остановился на каждой из них. Первой он обозначил нехватку мест в детских садах:
– Сегодня около пятидесяти тысяч ребятишек не могут попасть в детские сады. Это значит, что пятьдесят тысяч мам не могут выйти на работу. Мы приняли программу, которая позволит в ближайшие три года сделать рывок в этом направлении.
Глава республики отметил также важность организации досуга детей, вовлечения их в занятия спортом.
Рустэм Закиевич с большим беспокойством говорил и о здоровье мам:
– Сегодня около 23 тысяч женщин трудятся в условиях, не отвечающих санитарно-гигиеническим нормам. Это негативно влияет на здоровье не только работающих женщин, но и их будущих детей. Каждая седьмая работающая беременная женщина теряет ребенка, 15 мам из 100 рожают детей с тяжелыми пороками развития. Вот задача, которую нужно решать немедленно.
Сегодня около 20 процентов женщин лишены счастья материнства. Две тысячи пар состоят на учете для проведения процедуры экстракорпорального оплодотворения. В этом году из бюджета республики выделено более 12 миллионов рублей для проведения этой дорогостоящей процедуры. В следующем году эта сумма будет удвоена.
Президент вел речь также о самых уязвимых слоях – детях-инвалидах и детях, оставшихся без попечения родителей, которые нуждаются в поддержке больше всех. В целях поощрения усыновления в республике принят закон о выплате усыновителям единовременного пособия в размере материнского капитала. В этом году было запланировано обеспечить жильем около 300 сирот. Но благодаря тому, что нашли дополнительную возможность финансирования, квартиры получат не 300, а 600 детей.
Отрадно отметить, что в республике отношение к женщине-матери является частью государственной политики.
В форуме царила удивительно теплая, в то же время очень деловая атмосфера. Участие в его работе супруг глав некоторых областей является свидетельством того, что в стране стало уделяться реальное внимание укреплению института семьи. Супруга Президент Республики Башкортостан Гульшат Гафуровна Хамитова, определив основные направления работы форума, вложила много сил для проведения его на высоком уровне и с пользой для дела . Она, будучи председателем попечительского совета благотворительно-образовательного фонда “Мархамат”, стоит во главе многих добрых начинаний и становится все более известной как защитница материнства и детства.
Выступления, прозвучавшие в этот день, впечатляли не только статистическими данными, разносторонним анализом, но и были пронизаны глубоким душевным порывом. Ибо каждая проблема оценивалась через призму женщины, не понаслышке знакомой ею. А речь председателя комиссии Общественной палаты Российской Федерации по социальным вопросам и демографической политике, члена комиссии при Президенте России по приоритетным национальным проектам и демографической политике Елены Николаевой была созвучна мыслям и чаяниям каждой матери:
– Демографическая политика может быть эффективной только в том случае, если семья и государство станут партнерами в решении общенациональных задач.
Данные, приведенные ею, заставили многих задуматься: тридцать два процента семей с детьми имеют среднедушевой доход ниже прожиточного минимума. В бедности живут примерно половина семей с двумя, и две трети семей с тремя детьми. Каждый пятый ребенок проживает в плохих жилищных условиях. Многие родители при полной занятости не могут обеспечить достойную жизнь своей семье. В последнее время сталкиваемся с случаями, когда детей отбирают по причине бедности семьи. После этого кажется излишним доказывать необходимость последовательной, тщательно продуманной семейной политики в стране.
Елена Леонидовна коснулась разработки новых механизмов использования материнского капитала. Нужно не только помочь сохранить эти деньги, но, может быть, и приумножить. Многие в недоумении от того, что при рождении близнецов материнский капитал выплачивается лишь за одного ребенка. Систему выплаты материнского капитала нужно серьезно развивать.
Она также говорила о необходимости принятия базового федерального закона о многодетных семьях. Многодетная семья – это не путь к бедности, она должна стать основой среднего класса страны. Это возможно лишь в том случае, если государство признает, что сегодня решение быть многодетным – самоотверженность. Трудоустройство одного из родителей, воспитывающих детей на дому, социальным работником, выделение бюджетных мест для их детей, поступающих в вузы, ссузы, оказание денежной помощи при подготовке к школе с учетом каждого школьника – меры, которые улучшили бы положение этих семей.
С большим одобрением встретили ее предложение о создании государственного фонда выплаты алиментов. Сегодня 30 процентов детей проживает в неполных семьях. И долг по алиментам в стране превышает 10 миллиардов рублей. Задача фонда будет заключаться в осуществлении выплат долгов неплательщиков за содержание детей и дальнейшем взыскании с них этой суммы. Деятельность подобных фондов в странах, где по-настоящему заботяться о маленьких гражданах, очень оправдывает себя.
Далее работа форума продолжилась за круглыми столами “Крепкая молодая семья – залог процветания России”, “Приемная семья – теплый дом”, “Межведомственное взаимодействие по работе с семьями, находящимися в трудной жизненной ситуации”, “Инновационные технологии в охране здоровья материнства и детства”, “Социальная защита работающих мам”.
Круглый стол на тему “Совершенствование законодательства в области охраны семьи, материнства и детства” вела заместитель Председателя Государственного Собрания – Курултая Республики Башкортостан Лилия Гумерова. В ходе живого обмена мнениями было отмечено, что и на федеральном уровне, и в регионах делается многое для защиты семьи. Но также ясно, что необходимо совершенствовать, углубить законодательство в этой области.
За круглым столом состоялся серьезный разговор о внедрении единых на всей территории страны социальных стандартов государственной поддержки семей. Объем помощи, получаемой семьями, не должен зависеть от экономической мощи региона. Это является социальной несправедливостью, ведь дети, несмотря на место их проживания, все равны.
Участники подчеркнули необходимость пересмотрения Федерального Закона о трудовых пенсиях, предоставив право на досрочное назначение трудовой пенсии с 50 лет женщинам, родившим и воспитавшим трех и более детей, при наличии общего трудового стажа не менее 15 лет, признания трудовым стажем деятельность женщин по воспитанию пятерых и более детей. Также нужно внести изменения в Семейный кодекс РФ, определив статус (понятие) многодетной семьи в России. Иначе получается, что в одном регионе многодетным считается семья, воспитывающая трех детей, в другом – пятерых. Делегаты горячо дискутировали об увеличении срока выплаты ежемесячного пособия по уходу за ребенком с полутора до трех лет и определении размера ежемесячного пособия на ребенка не менее прожиточного минимума. Правовой поддержкой должны быть закреплены и права ребенка в случае развода родителей.
Все вопросы, получившие широкое обсуждение, вошли в резолюцию форума, и будут рекомендованы в Государственную Думу Федерального Собрания Российской Федерации для принятия законов.
.… Форум завершен. Гости разъехались, очарованные гостеприимством нашей республики. Но больше всего, наверное, форум запомнился высоким уровнем организации. Вопросы, которые раз за разом поднимались, разрабатывались в подобных мероприятих, именно в Башкортостане получили ясную, четкую формулировку и прозвучали как требование матерей, всерьез заботящихся о будущем страны. В зале у многих на глаза набегала слеза – их открытые сердца были впечатлены глубокой искренностью, и во-вторых, все озвученные проблемы затрагивают, в первую очередь, именно матерей.
Делегаты высоко оценили стабильную политику Башкортостана по поддержке семьи. Пришли к выводу, что уникальный опыт по всесторонней защите многодетных семей, также эффективная практика по мониторингу беременных при помощи Интернет-системы должны получить распространение во всей стране. У гостей вызвали большой интерес организация межведомственной помощи семьям, оказавшимся в трудной жизненной ситуации, деятельность социального центра “Изгелек”, ставшего приютом для женщин, переживающих критический период жизни.
По итогам форума поставлена задача создания федерального органа, ответственного за реализацию семейной политики в стране – службы по вопросам семьи, отцовства, материнства.
“Мечты сбываются у тех детей, которых любит мама. Никакие миллиарды рублей не дадут результата, если мы не будем повышать статус матери, семьи” – хочется верить, что слова, которые так часто повторялись в эти дни, словно громкое эхо, долетят до самых верхов. И все надежды мамы, рука которой качает колыбель, оправдаются.
Альмира Киреева.
Фото Александра Данилова и Альберта Загирова.
Теги:


text:
Кѳләмәстәр
- Башыңды бәйләп ҡуйғанһың нимә булды?
- Оса торған тәрилкәгә бәрелдем.
- Ҡайҙа-а-а???
- Әллә ҡайҙа түгел, үҙ ѳйѳмдә.
***
Бер эскән ир кѳн һайын айнытҡысҡа барып эләгә. Шунан был бер ярты ала ла, ѳйҙә, одеял аҫтында ғына һемерергә була.
Әммә иртән айнытҡыста уянғас аптырап:
- Нисек була инде, мин бит ѳйҙә одеял бѳркәнеп кенә эскәйнем.
- Бына һине одеял ябынып араҡы алырға китеп барғанда эләктерҙем дә инде,- ти полиция.
***
- Иртәгә миңә бурысҡа 50 һум аҡса биреп тора алмаҫһыңмы?
- Ә ниңә иртәгә ѳсѳн бѳгѳн һорайһың?
- Сѳнки аҡса һорағанда һин гел генә, ниңә кисә килмәнең, тиһең.
***
- Һѳйѳклѳм, миңә матур бер һүҙ әйт әле.
- Һал, әйҙә!..
***
Бер бабай үлем түшәгендә ята. Табип уны:
- Пульсығыҙ һәйбәт, йѳрәк-бауырығыҙ ҙа насар түгел, температурағыҙ тѳшкән, - тип йыуата.
- Бик шатмын, - ти ауырыу. - Аллаға шѳкѳр, һау килеш үләм икән.


text:
Ҡурай моңо - халҡым моңо!
Арҙаҡлы ҡурайсы Мөхәмәт Түләбаев.
Заһир Исмәғилев исемендәге Өфө дәүләт сәнғәт институты профессоры, этномузыкология кафедраһы мөдире Наилә Әхмәтйәнова
Шәхеснамә. Халҡыбыҙҙың билдәле ҡыҙҙарының береһе, З. Исмәғилев исемендәге Өфө дәүләт сәнғәт академияһы уҡытыусыһы, музыка һәм фольклор белгесе, РФ һәм БР композиторҙар союзы ағзаһы Гөлназ Ғәлина.
БР атҡаҙанған уҡытыусыһы, СССР-ҙың мәғариф алдынғыһы, танылған йырсы Ләлә Муллабаева
Билдәле шағирә, Ғилемдар Рамазанов исемендәге әҙәби премия лауреаты Фәниә Чанышева
БР Академия хор капеллаһы дирижеры һәм етәксеһе, Заһир Исмәғилев исемендәге сәнғәт институты проректоры Алһыу Хәсбиуллина
- « БЕРЕНСЕ БИТ
- ‹ АЛДАҒЫ БИТ
- …
- 5
- 6
- 7
- 8
- 9
- 10
- 11
- 12
- 13
- …
- КИЛӘҺЕ БИТ ›
- ҺУҢҒЫ БИТ »


text:
Башҡортостан Президентына шыршы байрамына республиканан 780 бала киләсәк
Төп Яңы йыл тамашаһы – Президент шыршыһы быйыл 21 декабрҙә «Нефтсе» мәҙәниәт һарайында үтәсәк. Унда 780 бала ҡатнашасаҡ. Йола буйынса улар иҫәбендә айырыуса һәләтле балалар, төрлө конкурстарҙа, ярыштарҙа һәм олимпиадаларҙа еңеүселәр, балалар йорттарында тәрбиәләнеүселәр, аҙ тәьмин ителгән ғаиләләрҙән булған балалар, шулай уҡ хеҙмәт бурысын үтәгәндә һәләк булғандарҙың балалары. Был хаҡта Башҡортостан Республикаһы Мәғариф министрлығының тәрбиә һәм өҫтәмә белем биреү бүлегенең баш белгес-эксперты Рәмзиә Бикҡужина хәбәр итте.
Спектакль рус һәм башҡорт әкиәттәре буйынса ҡуйыласаҡ. Изгелек һәм яуызлыҡ тураһындағы хикәйәне балаларға Башҡорт дәүләт ҡурсаҡ театры, Мостай Кәрим исемендәге Милли йәштәр театры актерҙары һәм баш ҡаланың балалар ижади коллективтары актерҙары тәҡдим итәсәк.
Ҡыш бабай ролендә — Рәсәй Федерацияһының һәм Башҡортостан Республикаһының халыҡ артисы Хөрмәтулла Үтәшев, ә уның ейәнсәре Ҡарһылыу ролендә Милли йәштәр театры актрисаһы Гөлшат Ғайсина уйнаясаҡ.
Башҡортостан Республикаһының Мәҙәниәт министрлығынан хәбәр итеүҙәренсә, балалар спектакленең режиссеры – Илшат Фәхертдинов. Сценарий авторы – Дәүләт академия рус драма театры хеҙмәткәре – Владимир Аношкин.
Сәхнәләге төп тамашанан тыш, балаларҙы «Нефтсе» фойеһында күңел асыу программаһы ла көтә.
Байрам аҙағында һәр йәш ҡунаҡҡа Башҡортостан Президентынан бүләк тапшырыласаҡ.
Был спектакль шулай уҡ 22 декабрҙә — ҡала шыршыһында, ә 23 декабрҙә социаль шыршы байрамында күрһәтеләсәк.
Әйткәндәй, Яңы йыл постановкалары ҡаланың барлыҡ театр сәхнәләрендә үтәсәк. Әлеге ваҡытта һәр ижади коллектив балалар өсөн ҡыҙыҡлы һәм сағыу тамаша әҙерләй.


text:
Төрки телле шиғриәт әҫәрҙәрен тәржемә итеүселәрҙең II «Аҡ торна» Халыҡ-ара конкурсы старт ала
16 апрелдә Өфөлә төрки телле шиғриәт әҫәрҙәрен тәржемә итеүселәрҙең II «Аҡ торна» Халыҡ-ара конкурсы старт ала, Башҡортостан баш ҡалаһында ул тәүге тапҡыр 2011 йылда үткәрелде.
«Аҡ торна» уникаль мәҙәни сараға, төрки телле шиғриәт әҫәрҙәрен тәржемә итеүселәрҙең илдәге берҙән-бер масштаблы конкурсына әүерелде. Унда Рәсәйҙең күп төбәктәренән, шулай уҡ яҡын һәм алыҫ сит илдәрҙән бер нисә тиҫтә автор ҡатнашты. Үткән йылдың 25 ноябрендә Өфөлә беренсе конкурста еңеүселәр тәбрикләнһә, әле бәйгенең яңы этабы башлана.
Быйыл конкурс үткәреү ҡағиҙәләрендә ҡайһы бер үҙгәрештәр бар. Мәҫәлән, түбәндәге номинациялар булдырылды: «Фәлсәфәүи лирика», «Гражданлыҡ лирикаһы», «Мөхәббәт лирикаһы». Башҡа үҙгәрештәр хаҡында www.aktorna.com сайтында конкурс тураһында Положениенан уҡып белергә була.
Эштәр 1 июлгә тиклем ҡабул ителә, тип хәбәр иттеләр ойоштороу комитетынан.


text:
Республикала Тирә-яҡ мөхитте һаҡлау йылына арналған конкурс иғлан ителде
Башҡортостанда журналистар араһында Тирә-яҡ мөхитте һаҡлау йылына арналған конкурс иғлан ителде.
Бәйге экология темаһын киң мәғлүмәт сараларында әүҙем яҡтыртыуға, тирә-яҡ мөхитте һаҡлау темаһына яҙылған материалдарҙың сифатын яҡшыртыуға йүнәлтелгән. Бынан тыш, конкурс тәбиғәтте һаҡлауға һәм тәбиғәт байлыҡтарын һөҙөмтәле ҡулланыуға бәйле проблемаларҙы асыҡлау маҡсатында үткәрелә.
Бәйгене ойоштороусылар булып Башҡортостандың Тәбиғәттән файҙаланыу һәм экология министрлығы, БР Матбуғат һәм киң мәғлүмәт саралары буйынса агентлығы, төбәктең Журналистар союзы сығыш яһай.
Конкурста БР Матбуғат һәм киң мәғлүмәт саралары буйынса агентлығы ҡарамағында булған республика, ҡала, район, берләштерелгән гәзиттәр, журналдар, шулай уҡ республиканың дәүләт власы һәм муниципаль үҙидара органдары менән ойошторолған интернет-баҫмалар, телерадиоканалдар журналистары ҡатнаша ала. Эштәр төрлө жанрҙарҙа рус, башҡорт, татар, сыуаш, удмурт, мари телдәрендә ҡабул ителә.
Бәйгегә 2013 йылдың 20 ғинуарынан алып 15 ноябренә тиклем киң мәғлүмәт сараларында донъя күргән материалдарҙы ебәреү шарт. Эштәр һаны сикләнмәй. Материалдар ағымдағы йылдың 15 ноябренә тиклем 450077, Өфө ҡалаһы, Киров урамы, 45 адресы буйынса 413/а һанлы бүлмәлә ҡабул ителә. Белешмә өсөн телефон: 8 (347) 226-20-38.


text:
Рөстәм Хәмитов «Комсомольская правда» гәзитен 90 йыллығы менән ҡотланыФото: Башҡортостан Башлығының матбуғат хеҙмәте
Рөстәм Хәмитов «Комсомольская правда» гәзитен 90 йыллығы менән ҡотланы
Рөстәм Хәмитов «Комсомольская правда» гәзитен 90 йыллығы менән ҡотланыФото: Башҡортостан Башлығының матбуғат хеҙмәте
ӨФӨ, 2015 йыл, 3 июнь. /«Башинформ» мәғлүмәт агентлығы, Илья Спиридонов/.
2 июндә Өфөлә Башҡортостан Башлығы Рөстәм Хәмитов «Комсомольская правда» гәзитен 90 йыллығы менән ҡотланы. Баҫманың юбилейына арналған байрам кисәһе Рус драма театрында үтте.
Сарала редакция хеҙмәткәрҙәре һәм ҡунаҡтар гәзиттең тарихын иҫкә төшөрҙө, нәшриәт йортоноң яңы проекттары хаҡында белде.
– Мин – «Пионерская правда», «Комсомольская правда» һәм «Правда» гәзиттәре йоғонтоһонда тәрбиәләнгән быуын вәкиле. Бөгөнгө көндә әлеге өсәүҙән «Комсомольская правда» баҫмаһы ғына донъя күрә, – тине үҙ сығышында Рөстәм Хәмитов.
Республика Башлығы һүҙҙәренсә, ул 1968 йылда комсомолға ингәс тә, ошо гәзит менән дуҫлашҡан.
– Һеҙ бөгөн дә бик кәрәк. Һеҙ йәмғиәттең айырылғыһыҙ өлөшөнә әйләндегеҙ. Комсомол булмаһа ла, «Комсомольская правда» бар! Барығыҙҙы ла байрам менән ҡотлайым! Эшегеҙ өсөн рәхмәт, – тип мөрәжәғәт итте Рөстәм Хәмитов гәзит коллективына.
«Комсомольская правда» гәзитенең тәүге һаны 1925 йылдың 24 майында 31 мең дана тираж менән баҫыла. Совет заманында гәзит ВЛКСМ-дың баҫма органы була.
Бөгөнгө көндә «Комсомольская правда» нәшриәт йорто ябыҡ акционерҙар йәмғиәте алты федераль баҫма («Комсомольская правда», «Экспресс-газета», «Советский спорт», «Телепрограмма» һәм «Союзное государство» журналы), китаптар һәм дисктар сығара, сайтҡа һәм радиостанцияға ярҙам итә. Рәсәй һәм Бойондороҡһоҙ Дәүләттәр Берләшмәһе илдәре биләмәһендә гәзиттең тиражы айына 35 миллион дана тәшкил итә.
Башҡортостанда көндәлек гәзит – 13 мең, аҙналыҡ баҫма 30 мең дана тираж менән донъя күрә. Сайтҡа тәүлегенә уртаса 30 мең ҡулланыусы инә.


text:
Газета "Йәшлек" » Последние публикации на сайте » Страница 1326
Башҡортостан иҫәп алыуға әҙер
Новости / Сәйәсәт // 18-09-2010, 14:33
Башҡортостан район һәм ҡалаларына Бөтә Рәсәй халыҡ иҫәбен алыуҙа ҡулланыласаҡ документация, бланкылар, башҡа кәрәк-яраҡ оҙатылды. «Башҡортостанстат» тарафынан ебәрелгән йөктөң дөйөм ауырлығы 70 тоннаға етә, шуның 40 тоннаһы – иҫәп алғанда тултырыласаҡ ҡағыҙҙар. Алдан хәбәр итеүебеҙсә, переписчиктар (республикала 10 меңдән ашыу иҫәп алыусы эшләйәсәк) күк төҫлө портфель, шундай уҡ шарф аласаҡ, өҫтәп фонарь, һыҙғыртҡыс та бирелә....
Алтын һатып бөләйек тә, һалам һатып көләйек
Новости / Сәйәсәт // 18-09-2010, 14:26
Был юлы көндәлек донъя мәшәҡәттәренән алыҫыраҡ тойолған, әммә һәр аңлы кешенең йөрәген тырнап торған мәсьәләләр хаҡында фекерләшеп алайыҡ әле.
«Бер алманы бишкә бүләйек…» – тип йырлағанығыҙ барҙыр. Шул бишәүҙең береһе Рәсәй өлөшөнә тейеш тә бит, ләкин илебеҙҙең һонолған ҡулы йыш ҡына буш ҡала. Ни сәбәпле? СССР тип йөрөтөлгән ифрат ҙур ил тарҡалғас та, Рәсәй бөтә ҡоро ерҙең алтынан бер өлөшөн биләп ятҡан, бихисап матди байлыҡҡа хужа булған дәүләт булып ҡала. Дөрөҫ, әлегә биләгән ере буйынса. Иҡтисади, финанс, хәрби ҡеүәте йәһәтенән Рәсәй, әлбиттә, объектив сәбәптәр арҡаһында, АҠШ, Ҡытай, Бөйөк Британия, Алман, Япония кеүек донъя лидерҙары менән тиңләшә алмай.
...
«Бер алманы бишкә бүләйек…» – тип йырлағанығыҙ барҙыр. Шул бишәүҙең береһе Рәсәй өлөшөнә тейеш тә бит, ләкин илебеҙҙең һонолған ҡулы йыш ҡына буш ҡала. Ни сәбәпле? СССР тип йөрөтөлгән ифрат ҙур ил тарҡалғас та, Рәсәй бөтә ҡоро ерҙең алтынан бер өлөшөн биләп ятҡан, бихисап матди байлыҡҡа хужа булған дәүләт булып ҡала. Дөрөҫ, әлегә биләгән ере буйынса. Иҡтисади, финанс, хәрби ҡеүәте йәһәтенән Рәсәй, әлбиттә, объектив сәбәптәр арҡаһында, АҠШ, Ҡытай, Бөйөк Британия, Алман, Япония кеүек донъя лидерҙары менән тиңләшә алмай.
...
Рөстәм ХӘЙРУЛЛИН: «Бейеү дәрт, илһам бөркә»
Новости / Мәҙәниәт // 18-09-2010, 13:38
Сәхнәгә Стәрлетамаҡ бейеү театры артистары сыҡһа, валлаһи, иң һүлпән тамашасы ла йәнләнеп, дәртләнеп китә. Гүйә коллектив үҙендәге кәйефте, урғылып торған көс-ҡеүәтте шәлкем-шәлкем итеп тамашасыларына һирпә. Бөркөттәй талпынып, сәхнәне деү килтереп сығыш яһаған бейеүселәрҙең береһе ул бөгөнгө ҡунағыбыҙ, талантлы бейеүсе Рөстәм Хәйруллин....
Тырышҡан таба
Рубрикалар // 18-09-2010, 13:34
Быйылғы эҫе йәй, ҡоролоҡ ауыл хужалығы эшсәндәрен ауыр һынау алдына ҡуйҙы. Ауыл халҡының төп эшмәкәрлегенең береһе малсылыҡ икәнлеген иҫәпкә алғанда, ошондай ауыр шарттарҙа мал һанын һаҡлап алып ҡалыу, етерлек күләмдә мал аҙығы туплау – мөһим бурыстарҙың береһе. Ауыл халҡы мал һанын кәметерме, мал аҙығы туплай алғанмы, дәүләткә продукция һатыу йәһәтенән эштәр нисек? Ошоларҙы асыҡлау маҡсатында Ғафури районының Сәйетбаба ауылында иң күп һыйыр малы тотоусыларҙың береһе булған Йәрмиевтар ғаиләһенә мөрәжәғәт иттек....
Герой ейәндәре һынатмай
Экономика // 18-09-2010, 13:32
Эшҡыуарлыҡ, тәү ҡарашҡа, анһат ҡына бирелә торған шөғөл кеүек. Ә ысынында ул – шәхси көсөңә таянып эшләү, киләсәгеңде ҡайғыртыу, үҙеңде тормошта раҫлау, хатта, әйтергә кәрәк, кешенең донъяға карашы, ижтимағи аңы һәм яңы хеҙмәт әхлағы. «Стройгаз» яуаплылығы сикләнгән йәмғиәте директоры Рөстәм Вәлиев менән әңгәмәлә бының шулай булыуына йәнә бер инандыҡ....
«Алтын көҙҙә алтын йырҙар...»
Новости / Мәҙәниәт // 18-09-2010, 13:31
Йәмле йәйҙең мажараларынан һуң күңелдәр һағышҡа бирелеп, йыр һөйөүсе тамашасылар бер-береһе менән осрашыу көтә, сәхнәләрҙә яңы тамашалар күргеһе килә. Күп сәнғәт учреждениелары киләһе ижад миҙгелен асыуға әҙерлек башланы. Былтырғы концерт миҙгелендә бихисап сағыу тамашаһы менән ҡыуандырған Хөсәйен Әхмәтов исемендәге Башҡорт дәүләт филармонияһы 72-се ижад миҙгелен асырға әҙерләнә. Матур, йөкмәткеле программаларҙың береһе 23, 24 сентябрҙә филармонияның Ҙур залында үтә. «Алтын көҙ моңдары» исемле беренсе башҡорт һәм татар эстрадаһы концерт-фестивале йырға «һыуһаған» тамашасылар өсөн ҙур бүләк булыр....
91-се ижад миҙгеленә аяҡ баҫҡанда
Новости / Мәҙәниәт // 18-09-2010, 13:30
Театр, мәҙәниәт менән ҡыҙыҡһынған кешегә Борис Цейтлиндың исеме таныш булырға тейеш. Рәсәй сәхнәһен үҙ спектаклдәре менән гөрләткән режиссер ул. Әлеге мәлдә Санкт-Петербург ҡалаһынан килгән белгес М. Ғафури исемендәге Башҡорт дәүләт академия драма театрында А. Чеховтың «Туй» пьесаһын сәхнәләштерә....
Йәштәр театрында – йәштәрсә тамаша
Новости / Мәҙәниәт // 18-09-2010, 13:25
Мостай Кәрим исемендәге Милли йәштәр театрында ғәжәп тамашаға тарыным. Вильям Шекспирҙың «Ромео һәм Джульетта»һы ине ул. Билдәле трагедия. Уны кемдәр генә уҡымаған да, кемдәр генә сәхнәлә күрмәгән. Нимә тураһында икәнлеген күптән белгәс, уның хаҡында бөгөн ишетке лә килмәй кеүек. Ниңә тотондо икән уға йәштәр театры? Бигерәк тә йәш режиссер Илнур Муллабаев? Ошондай уйҙар тыуҙы был спектаклгә барған саҡта.
...
...
Хыянатты ғәфү итеп буламы?
Махсус бит / Письма // 18-09-2010, 13:24
Мин десантсылар ғәскәрендә хеҙмәт иттем. Әйтергә кәрәк, әрме хеҙмәте мине физик яҡтан шул тиклем ныҡ үҫтерҙе һәм сыныҡтырҙы. Былай ҙа һомғол кәүҙәм тағы ла һомғолланыбыраҡ китте, ысын атлетҡа әйләндем. Уйнап торған мускулдарымды былтайтып сығарып төшкән фотоларымды һөйгән ҡыҙыма ебәреп, уның йөрәген яндырырға теләнем. Башҡаларға ла күрһәтәсәгенә иманым камил ине. Үҙ-үҙем менән һоҡланыуым тора-бара шул тиклем көсәйҙе – бындай фотоларымды класташ ҡыҙҙарға, туғандарыма, хатта хеҙмәттәштәремдең таныш ҡыҙҙарына ла һалып ебәрҙем. Йәнәһе, күрегеҙ, һоҡланығыҙ – бына мин ниндәй!
...
...
Ғәфү итегеҙ мине, таныш түгел ағай!
Махсус бит / Письма // 18-09-2010, 13:23
Һаумыһығыҙ, «Йәшлек»тәр!
Һеҙгә ҙур үтенес менән республикабыҙҙың төньяҡ райондарының береһендә йәшәүсе Аида исемле ҡыҙ мөрәжәғәт итә: ошо хатымды гәзит биттәрендә баҫтыра алһағыҙ, бәлки, ул юлланған кешеһенә барып етер ине лә, күңелем тынысланыр ине...
Эшегеҙҙә уңыштар теләп ҡалам.
Аида.
Август, 2010 йыл.
...
Һеҙгә ҙур үтенес менән республикабыҙҙың төньяҡ райондарының береһендә йәшәүсе Аида исемле ҡыҙ мөрәжәғәт итә: ошо хатымды гәзит биттәрендә баҫтыра алһағыҙ, бәлки, ул юлланған кешеһенә барып етер ине лә, күңелем тынысланыр ине...
Эшегеҙҙә уңыштар теләп ҡалам.
Аида.
Август, 2010 йыл.
...


text:
- Подробности
- Просмотров: 328
МИЛЛИ МӘҘӘНИӘТ ИНСТИТУТЫ, 1932 й. Өфөлә Башҡортостан милли мәҙәниәт ҒТИ булараҡ асыла, 1936 й. үҙгәртеп ҡорола (ҡара: Тарих, тел һәм әҙәбиәт институты). БАССР‑ҙың Мәғариф ХК ҡарамағында була. Эшмәкәрлегенең төп йүнәлештәрен башҡ. халыҡ йырҙары, Башҡортостанда революцион хәрәкәт тарихы б‑са документтар йыйыу һәм эшкәртеү; башҡорт теле, башҡорт әҙәбиәте һәм фольклоры тарихын өйрәнеү, теүәл һәм йәмғиәт фәндәре б‑са ғилми терминология эшләү, аҙ һанлы милләттәр мәҙәниәте мәсьәләләрен өйрәнеү һ.б. тәшкил иткән. Ин‑т составында сәнғәт белеме, тарих (1933 й. — тарих һәм иҡтисад), әҙәбиәт, тел белеме, Башҡортостан халыҡтары мәҙәниәте, һүҙлек‑терминология үҙәге, соц. көнкүреш, театр секторҙары; авторҙар, муз. этнография кабинеттары; башҡ. стенографияһының ғилми‑методик бюроһы эшләй. 1933 й. ин‑т инициативаһы м‑н СССР ФА Президиумы ҡарамағында Башҡортостанға даими ғилми ярҙам комиссияһы ойошторола. Ин‑тта 16 ғилми хеҙм‑р эшләгән (1933). Ғилми дисциплиналарҙың байтағы б‑са терминологик һүҙлектәр (1932 й. филос.‑иҡтисад, химия, матем. б‑са, үҫемлек атамалары һүҙлектәре баҫыла), стенография һәм машинкала баҫыу б‑са дәреслектәр, белешмә‑һүҙлектәр нәшер ителгән. Н.К.Дмитриев етәкс. урыҫ‑башҡ. һүҙлеген төҙөү башлана (1948 й. баҫылып сыға). Башҡорт, мари, мордва, сыуаштар һәм удмурттарҙың һ.б. муз. фольклорын йыйыу һәм өйрәнеү б‑са эш башлана. Ин‑т ғалимдары тарафынан 28 фәнни тема, ш. иҫ. аҙ һанлы милләттәр һәм БАССР райондарында татар һәм башҡ. телдәренең ассимиляцияһы проблемалары, тикшерелә. Ин‑т эргәһендә эшләгән муз.‑ижади бригада (С.Ғәбәши, А.С.Ключарёв, И.В.Салтыков, Ғ.С.Әлмөхәмәтов һ.б.) халыҡ йырҙарын һәм инструменталь көйҙәрен йыйыу, эшкәртеү (1935 йылға яҡынса 1 мең башҡ., 500 татар һәм ҡырғыҙ, 200 сыуаш йыры яҙып алына), башҡ. телендә опералар ижад итеү (“Ала‑тау”, “Ҡалым”, “Һаҡмар” һ.б.), терминологик һүҙлек, мәктәптәр өсөн музыка б‑са программа һәм ҡулланма төҙөү һ.б. м‑н шөғөлләнә. Әҙәбиәт белгестәре Аҡмулла, Т.Йәнәби, С.М.Мифтахов, А.М.Таһиров, Д.Юлтый һ.б. ижадын өйрәнә. Ш.Шәһәрҙең әҙәби‑тәнҡит мәҡәләләре йыйынтығы нәшер ителә. Н.И.Тишин — мари теленең яңы орфографияһын, рәссам М.Д.Усмановкомментарийҙар һәм характеристикалар м‑н башҡ. орнаменттарының 36 табл. төҙөй. М.К.Любавский башҡорт ихтилалдары (17—18 бб.), ер биләү һәм ерҙе файҙаланыу, Башҡортостанды заводтар аша колониялаштырыу тарихы һ.б. темаларҙы өйрәнә. “Башҡорт АССР‑ы тарихы буйынса материалдар”ҙың (“Материалы по истории Башкирской АССР”) 1‑се томы (1936) һ.б. баҫылып сыға.
Әҙәб.: К а р и м о в К.К. Из истории Башкирского научно‑исследовательского института национальной культуры (1932—1940 гг.) // Из истории развития культуры в Башкирии. Уфа, 1978.
Р.Н.Сөләймәнова
Тәрж. Ә.Н.Аҡбутина


text:
Ишкәкле ҡандалалар
Ишкәкле ҡандалалар (лат. Corixidae, (рус. Гребляки) — һыу ҡандалалары ғаиләһендәге бөжәктәр; һәр ерҙә сөсө һыуҙа йәшәй, салҡан ятып йөҙә, һыу хайуандарына һәм балыҡтарға ябырыла торған зарарлы йыртҡыс бөжәк[1].
Фауна донъяһында 800-гә яҡын төрө билдәле, Кәүҙәһенең оҙонлоғо 1,5-16 (йыш ҡына 5—7) мм. Һыуҙа йәшәй. Яҡшы йөҙәләр һәм осалар, төндә йыш ҡына утҡа осоп киләләр. Үҫемлек һәм хайуан аҙығы менән туҡланалар. Үҫемлек менән туҡланыусы төрҙәрҙең кескенә көрәк рәвешендәге алғы аяҡтары һыу аҫты һыу үҫемлектәрен ҡырыу өсөн яйлашҡан.
Иҫкәрмәләр[үҙгәртергә | вики-тексты үҙгәртергә]
- ↑ Терминологический словарь по зоологии. Русско-башкирский и башкирско-русский (Т.Г.Баишев, 1952)
Сығанаҡ[үҙгәртергә | вики-тексты үҙгәртергә]
Әҙәбиәт[үҙгәртергә | вики-тексты үҙгәртергә]
- Краткий определитель водных беспозвоночных Среднего Поволжья. Казань, 1977.


text:
Рубрикалар
Көтөп алынған ҡунаҡ«Һаумыһығыҙ, алтын ҡәләмле ҡыҙҙар! Журнал йыл буйы беҙҙең ғаиләнең төп ҡунағы булды. Һәр мәҡәлә, ижад емеше күңелдәргә бөтмәҫ рәхәтлек бирҙе. Һәммәгеҙгә лә ныҡлы һаулыҡ, ғаилә именлеге, ҡыуаныс өҫтөнә ҡыуаныс теләп ҡалам. Иң изге теләктәр менән ...
«Алтын ҡуллы, ихлас күңелле»Төрлө байрамдарҙа ойошторолған ҡул эштәре күргәҙмәләре халҡыбыҙҙың үткәне менән бөгөнгөһөн бәйләүсе һәм киләсәккә күпер һалыусы изге йолаға, шулай уҡ хужабикәләребеҙҙе матурлыҡҡа, оҫталыҡҡа, маһирлыҡҡа әйҙәүсе нәфис ғөрөф-ғәҙәткә әйләнде, тиһәк тә...
«Донъялар имен булһын»Әсәйем Мәмдүҙә Низам ҡыҙы Хисаметдинованың тормош юлы бик еңелдән булмай. Бөйөк Ватан һуғышы башланған йылдың 2 ноябрендә Салауат районы 1-се Иҙелбай ауылында ябай ғаиләлә донъяға килә. Атаһын бер тапҡыр ҙа күрмәй үҫә ул, бары фотонан ғына ҡарап...
Лайыҡлы тормош бәхетеБер быуатҡа яҡын ғүмер кисергән оло кешеләрҙең яҙмышына күпме тарихи ваҡиғалар, тетрәнеүҙәр һәм ҡайғы-шатлыҡтар һыйған. Ошо көндәрҙә Хәйбулла районы Петропавловка ауылынан 90 йәшен билдәләгән ағинәй Маһира Иҫәнғәлиева үҙ башынан кисергәндәрҙе...
Күҙ теймәһен ҡулдарыңа!Матурлыҡты күреп, тойоп ҡына ҡалмай, шул гүзәллекте, йылылыҡты үҙ ҡулдары менән тыуҙырған оҫталар була. Уларҙың бөтә күңелен һалып башҡарған эштәре бар донъяны яҡтырта, йәм бирә, сөнки ижад өлгөләрендә оҫтаның булмышы, яҡты уйҙары сағыла. Бөртөкләп...
«Аҡ тирмә» - рух сығанағыМәскәүгә барыуым тураһында хәбәр иткәс, күптән күрешмәгән танышым Гөлсинә Алтынтимер ҡыҙы Батыршина Башҡортостан Республикаһының Рәсәй Федерацияһы Президенты янындағы Тулы хоҡуҡлы вәкиллеге эргәһендәге «Аҡ тирмә» башҡорт фольклор төркөмөндә үтәсәк...
Анонстар
АнкетаАнкета ебәрергә
Журнал архивы
Һеҙҙең мөнәсәбәт
Сайттың яңы дизайны оҡшаймы?


text:
Википедия:Ҡыҫҡа дәрестәр
Википедия — һәр кем яҙа алған ирекле онлайн энциклопедияға рәхим итегеҙ.
Был ҡулланма яңы теркәлгән викимедиасыларға Вики-мөхит һәм уның тәртиптәре менән тиҙ танышыу өсөн яҙылған ҡыҫҡа дәрестәр теҙмәһе. Иренмәйсә уҡып сығығыҙ!
Аңлашылмаһа, йәки башҡа һорауҙарығыҙ булһа Ҡоролтайға яҙығыҙ, кем булһа ла яуап бирер. Тәжрибәле ҡатнашыусыларҙан кемдер Һеҙҙең фекер алышыу битендә ярҙам тәҡдим иткән булырға тейеш, уларға мөрәжәғәт итегеҙ.
Айырым бер бүлек менән танышыу өсөн түбәндәге һылтанмаларҙың кәрәгән һайлағыҙ.
Тәҡдим ителгән тәртип буйынса башлау өсөн түбәндәге уҡҡа баҫығыҙ.
Мәҡәлә / бит бүлектәре[вики-тексты үҙгәртергә]
- Мәҡәлә бүлеге (ҡулланма)
- Үҙгәртергә бүлеге
- Вики-тексты үҙгәртергә бүлеге
- Тарихты ҡарау бүлеге
- Күҙәтеү исемлеге бүлеге (йондоҙлы иконка)
Фекер алышыу / Фекерләшеү[вики-тексты үҙгәртергә]
- Мәҡәлә / бит тураһында фекер алышыу
- Фекер алышыу урындары (Ҡулланма)
- Ҡулланыусылар мәнән бәйләнешкә инеү (ҡағиҙә • ҡулланма)
Нимә яҙырға?[вики-тексты үҙгәртергә]
- Авторлык хоҡуҡтарын боҙорға ярамай (ҡағиҙә)
- Ныҡ ҡыҫҡа мәҡәлә яҙмағыҙ (ҡағиҙә)
- Нейтраль ҡараш (ҡағиҙә)
Яңы мәҡәлә төҙөү[вики-тексты үҙгәртергә]
- Мәҡәләне инкубаторҙа/шәхси бүлектә төҙөү (Мәҡәлә оҫтаһы)
- Мәҡәләнең барлығын тикшереү һәм мәҡәлә тексын яҙыу (ҡулланма)
- Категория өҫтәү (ҡулланма)
- Мәҡәләне төп мөхиткә күсереү
Үҙгәртеүҙәр эшләү[вики-тексты үҙгәртергә]
- Мәҡәлә мөхәррирләү (ҡулланма • тематик Белешмә йыйынтығы)
- Мәҡәләне форматлау (ҡулланма • вики-код Белешмәһе)
- Эске һылтанмалар ҡуйыу (ҡулланма)
- Исемлек ҡуйыу (ҡулланма • вики-код Белешмәһе)
Иҫкәрмәләр өҫтәү[вики-тексты үҙгәртергә]
- Иҫкәрмә ҡуйыу (ҡулланма)
- Ҡулланылған сығанаҡтарҙы күрһәтеү (ҡағиҙә • ҡулланма)
- Тышҡы һылтанмалар өҫтәү
Мәҡәлә һуңына нимә ҡуйырға була?[вики-тексты үҙгәртергә]
- Бәйле мәҡәләләр
- Тематик порталдар (порталдар исемлеге)
- Башҡа теллдәрҙәге мәҡәләләр менән бәйләү (ҡулланма)
- Тышҡы материалдар
Мәҡәләгә рәсемдәр өҫтәү[вики-тексты үҙгәртергә]
- Викимилектәге рәсемдәрҙе табыу
- Рәсемдәргә бәйле авторлыҡ хоҡуҡтары (ҡулланма)
- Мәҡәләгә рәсем ҡуйыу (ҡулланма)
- Рәсемде Викимилеккә өҫтәү (ҡулланма)
Айырым бер бүлек менән танышыу өсөн юғарылағы һылтанмаларҙың кәрәгән һайлағыҙ.
Тәҡдим ителгән тәртип буйынса башлау өсөн түбәндәге уҡҡа баҫығыҙ.
Шулай уҡ ҡарағыҙ[вики-тексты үҙгәртергә]
- Яңы башлаусыларға ярҙам
- Йыш яһалған хаталар (en • ru)
- Ҡоралдар (en • ru)
- en:Help:Getting started
- MediaWiki User's Guide: Википедия нигезе булган MediaWiki программ тәэминаты буенча материаллар (күптелле)


text:
Эштең һөҙөмтәһе бар6-09-2012, 00:35 // Социаль мәсьәлә // Баҫып сығарырға
Быйыл да страховкалаусыларҙың бурыстарын түләтеү буйынса ҡатмарлыҡтар булыуына ҡарамаҫтан, Фондтың эшен ыңғай баһаларға мөмкин. Барыһы ла сағыштырыуҙа күренә. 2011 йылда страховка иғәнәләренә идара итеүҙә һәм средстволарҙы тотоноуҙа яҡшы күрһәткестәргә өлгәшелһә, быйыл да уңыштар ҡыуандырырлыҡ.
2012 йылдың тәүге яртыһында страховкалауҙың бөтә төрҙәре буйынса иғәнәләр туплау коэффициенты үткән йылдың ошо осоро менән сағыштырғанда күтәрелгән.
Ваҡытлыса эшкә яраҡһыҙлыҡ һәм әсәлек менән бәйле мотлаҡ социаль страховкалауға иғәнәләр 3418,8 миллион һум тәшкил итте, был — 2012 йылға планлаштырылған сумманың 55,1 проценты тигән һүҙ (үткән йылдың ошо осоронда был һан 3092,2 миллион һум ине, үҫеш — 10,6 %). Эш урынында бәхетһеҙлек осраҡтарынан һәм профессиональ сирҙәрҙән мотлаҡ страховкалауға страховка иғәнәләре 705664,8 мең һум тәшкил итте (планлаштырылған йыллыҡ сумманың 52,2 проценты). Ә былтырғы ошо осорҙа 604 250,8 мең һумлыҡ страховка иғәнәләре йыйылғайны (үҫеш 16,8 %).
Страховкалаусыларҙың страховка иғәнәләре иҫәбенә тотонған дөйөм сығымы беренсе ярты йыллыҡта — 3997 095,4 мең һум (үткән йылдың ошо осоро менән сағыштырғанда 143052,6 мең һумға кәмегән). Сәбәбе билдәле: 2011 йылдың беренсе кварталында дөйөм килемгә һалым түләүсе предприятиеларҙың алдағы йылдар өсөн сығымдары ла иҫәпкә алынды.
Төбәк бүлексәһендә 93 583 страховкалаусы иҫәпләнә. Ваҡытлыса эшкә яраҡһыҙлыҡ һәм әсәлек менән бәйле мотлаҡ социаль страховка буйынса хоҡуҡи мөнәсәбәттәрҙә үҙҙәре теләп ҡатнашҡан страховкалаусылар һаны ла артып, 798-гә етте.
Быйыл 209 страховкалаусы менән ирекле мөнәсәбәттәрҙең туҡтатылыуын да әйтергә кәрәк.
Фонд етәкселегенең филиал директорҙары алдына ҡуйған төп бурысы — недоимкаларҙы (һалымдың ваҡытында түләнмәй ҡалған өлөшөн) кәметеү. Өсөнсө квартал — хәл иткес осор, йыллыҡ күрһәткестәр нигеҙҙә туғыҙ ай эсендә формалаша. Шуға күрә страховкалаусыларҙың ҡайһы бер категориялары менән ныҡышмалы эш алып барыу талап ителә. Улар барыһынан да элек — бөлгөнлөккә төшкән предприятиелар, бюджет ойошмалары. Быйылғы ҡоролоҡ менән бәйле күп кенә ауыл хужалығы етештереүселәре, уларҙы хеҙмәтләндереүсе ойошмалар ошо исемлекте тулыландырҙы.
Бурыстарҙы мотлаҡ рәүештә һәм үҙ ваҡытында түләтеү өсөн законда ҡаралған сараларҙы недоимкаларҙы арттырған бөтә страховкалаусыларға ҡарата ла ҡулланыу мөһим. Ярты йыл буйы ошо йүнәлештә әүҙем эш алып барылды. Һөҙөмтә бар — Фонд бюджеты 130 миллион һумға тулыланды.
Рәсәй Федерацияһы Социаль страховка фондының тағы ла бер мөһим бурысы — производствола бәхетһеҙлек осраҡтарын һәм профессиональ сирҙәрҙе кәметеү буйынса иҫкәртеү сараларын финанслау. Ошо средстволар ярҙамында предприятие хеҙмәткәрҙәренең сәләмәтлеген һаҡлауға йүнәлтелгән тотош саралар комплексын тормошҡа ашыра. Әлеге ваҡытта иҫкәртеү эшенә Фонд тарафынан 124 миллион һум аҡса бүленгән. Эш урындарында бәхетһеҙлек осраҡтарының һәм профессиональ сирҙәрҙең һиҙелерлек кәмеү проценты программаның тәьҫирлелек күрһәткесе булып тора.
Халыҡҡа дөрөҫ, аңлайышлы мәғлүмәт биреү буйынса ла әүҙем эш алып барылды. Бөтә яңылыҡтар Фондтың сайтына урынлаштырыла, страховкалаусы һәм страховкаланғандар өсөн дә тейешле мәғлүмәт бар. “Ҡыҙыу линия” бәйләнеше уңышлы эшләй. Матбуғат биттәрендәге сығыштарҙан тыш, ай һайын граждандарҙы ҡабул итеү ойошторола, семинарҙар үткәрелә.
Шуныһы шатлыҡлы: эштең һөҙөмтәһе бар, һуңғы йылдарҙа граждандар тарафынан дәғүәләр ҙә, һорауҙар ҙа аҙайғандан-аҙая.
Эҙләү-мониторинг системаһы мәғлүмәттәренә һәм Фондтың идара итеү бүлегенең анализлау һөҙөмтәһенә таянып, төбәк бүлексәһенең эшмәкәрлегенә баһа биреүсе күрһәткес иҫәпләнгән.
Төбәк бүлексәһендә ваҡытлыса эшкә яраҡһыҙлыҡ осрағына һәм әсәлек менән бәйле мотлаҡ социаль страховкалау буйынса страховка иғәнәләренә ҡарата недоимка өлөшө 0,81 процент тәшкил итә (Рәсәй буйынса уртаса күрһәткес — 1,23%, Волга буйы федераль округында — 1,68%). Күреүегеҙсә, Фондтың Башҡортостан бүлексәһендә хәл күпкә яҡшыраҡ. Кисектерелгән бурыс өлөшө дөйөм бурыс структураһында 16,4% тәшкил итә, был күрһәткес йылдың ике кварталында 4,1 пунктҡа кәмене.
Фондтың илдең социаль именлегенә, дәүләт сәйәсәтенең өҫтөнлөклө йүнәлешенә баһалап бөткөһөҙ өлөш индереүе бәхәсһеҙ. Социаль страховка институты көн үҙәгендә торған мөһим мәсьәләләрҙе уңышлы тормошҡа ашырыуҙа уйланылған етди аҙымдар яһай.


text:
Балтас районында «Минең республикам» экологик акцияһы старт ала
БР Йәштәр сәйәсәте, спорт һәм туризм министрлығы менән республика йәштәрҙе эш менән тәьмин итеүгә булышлыҡ итеү үҙәге ойошторған “Минең республикам” йәштәрҙең республика социаль – экологик акцияһының тәүге этабы Балтас районында 17 апрелдә старт ала.
Акция бишенсе йыл рәттән үткәрелә. Йыл һайын был сарала биш меңгә яҡын йәш кеше ҡатнаша. Экология торошон яҡшыртыу, бар торама пункттарҙа ла уңайлы мөхит формалаштырыу һәм Башҡортостан экологияһы өсөн йәштәрҙең яуаплылығын арттырыу уның төп маҡсаттары иҫәпләнә.
Субботникта райондың йәштәр һәм балалар йәмәғәт берекмәләре, урта махсус белем биреү йорттары һәм мәктәптәре ҡатнаша. Үҙҙәренең символикаһы һәм атрибутикаһы булған командаларҙың ҡатнашыуы сараға тантаналы төҫ бирәсәк. Субботникта ҡатнашыусыларҙың барыһы ла Танып йылғаһы ярын төҙөкләндереүҙә ярыша ала. «Минең республикам» акцияһы эстафетаһын артабан Башҡортостандың башҡа райондары һәм ҡалалары дауам итәсәк.


text:
Суд ҡарарҙарына бәйле һорауҙар буйынса прокуратура хеҙмәткәренә 13 ғинуарҙа мөрәжәғәт итергә мөмкин
13 ғинуарҙа РФ Президентының Башҡортостан Республикаһындағы йәмәғәт ҡабул итеү бүлмәһендә суд ҡарарҙарының законлылығы һәм нигеҙлелеге мәсьәләләре буйынса граждандар ҡабул ителәсәк.
Ҡабул итеүҙе Башҡортостан Республикаһы Прокуратураһы идаралығы начальнигы Азамат Мөхөтдинов үткәрә.
Башлана — сәғәт 10-да.
Йәмәғәт ҡабул итеү бүлмәһенең адресы: Өфө, Цюрупа урамы, 100 («Үҙәк баҙар» транспорт туҡталышы). Белешмәләр һәм алдан яҙылыу өсөн телефондар: 251-64-39, 251-77-91.


text:
Башҡортостан Президенты, мәҙәниәттә экономияларға кәрәкмәй, тигән фекерен белдерҙе
Башҡортостан Президенты Рөстәм Хәмитов, мәҙәниәттә экономияларға кәрәкмәй, тигән фекерен белдерҙе. Уның һүҙҙәренсә, был өлкәләге мәсьәләләрҙе хәл итеү артыҡ ҙур сығымдар талап итмәй, әммә һөҙөмтәләрҙең ярайһы уҡ ҙур булыуы ихтимал.
Башҡортостан Дәүләт Йыйылышы – Ҡоролтай депутаттары алдында сығыш яһап, Рөстәм Хәмитов Сибайҙа стерео-кинотеатр асылыуын миҫалға килтерҙе. Бының өсөн артыҡ күп аҡса ла кәрәкмәне – ни бары 7,5 миллион һум. Уның ҡарауы, хәҙер фильмдарҙың премьералары бында Мәскәү менән бер көндә үтә, был кинотеатрға Хәйбулла, Баймаҡ, Әбйәлил райондарынан да киләләр, ә бығаса улар Магнитогорск ҡалаһына йөрөй ине.
Рөстәм Хәмитов һүҙҙәренсә, хәҙер шундай уҡ кинотеатрҙы Бәләбәйҙә асыу мәсьәләһе хәл ителә. Бөрөлә лә бындай кинотеатр кәрәк, сөнки ҡала халҡына 100 километр ара үтеп, Өфөгә йөрөргә тура килә. Ә мәсьәләне бюджетта булған шул уҡ ете миллион менән хәл итергә була.
— Мәҙәниәткә ярҙам итеү мәсьәләһе – ул, тәү сиратта, ҡарар ҡабул иткән кешенең эске мәҙәнилеге кимәле күрһәткесе, — тип иҫәпләй Рөстәм Хәмитов.


text:
Прокуратура Өфө магазиндарындағы хаҡтарҙы тикшерҙе Фото: Андрей Старостин
Прокуратура Өфө магазиндарындағы хаҡтарҙы тикшерҙе
Прокуратура Өфө магазиндарындағы хаҡтарҙы тикшерҙе Фото: Андрей Старостин
ӨФӨ, 2015 йыл, 27 ғинуар. /«Башинформ» мәғлүмәт агентлығы, Ольга Мортазина/.
Республика прокуратураһы Өфө, Өфө районы магазиндарындағы иң кәрәкле туҡланыу продукттары, балалар өсөн аҙыҡ-түлектең хаҡтарын тикшерҙе һәм 50-нән ашыу етешһеҙлек асыҡланы. Тикшереү монополияға ҡаршы хеҙмәт, Роспотребнадзор һәм Сауҙа буйынса дәүләт комитеты белгестәре ҡатнашлығында 40 сауҙа объекттарында уҙҙы.
Ведомствоның матбуғат хеҙмәтенән хәбәр итеүҙәренсә, берәмләп һатыусылар өҫтәгән хаҡ 20-нән алып 25 процентҡа тиклем тәшкил итте һәм нормаға ярашлы тип табылды — 30 проценттан юғары түгел.
«ОКей», «Ярмарка», «Альдо» сауҙа селтәрҙәрендә балалар өсөн аҙыҡ-түлеккә хаҡтарҙың 100 проценттан юғарыраҡҡа күтәрелеүе асыҡланды.
Шулай уҡ ҡулланыусыларҙы алдауҙың айырым осраҡтары ла теркәлде: кассала түләтелгән продукттың хаҡы хаҡтар күрһәткесенән юғарыраҡ булып сыҡты.
Йомортҡаларға хаҡты нигеҙһеҙ арттырыу осраҡтары ла билдәләнде, ошо етешһеҙлектәр хаҡында материалдар Монополияға ҡаршы федераль хеҙмәттең Башҡортостан буйынса идаралығына ебәрелде.
Бөтәһе хаҡ ҡуйыу буйынса ҡануниәт боҙоуҙың 50-нән ашыу осрағы теркәлде.
Тикшереүҙәр дауам итәсәк, улар Рәсәй Федерацияһының Генераль прокуратураһы ҡушыуы буйынса бөтә илдә уҙғарыла, тип иҫкә төшөрҙөләр Башҡортостан Республикаһы Прокуратураһында. Сауҙа тураһында закон буйынса социаль әһәмиәтле тауарҙар 30 көн эсендә 30 проценттан ашыуыраҡҡа артһа, төбәк хөкүмәте уларға дәүләт көйләүен индерә ала. Хаҡтарҙың артыуына сикләүҙәр 90 көнгә тиклем индерелә.


text:
Ғафуан Шәйхетдинов Иглин районы башлығы итеп тәғәйенләнде
ӨФӨ, 2015 йыл, 27 март. /«Башинформ» мәғлүмәт агентлығы, Сергей Захаров/.
27 мартта Иглин районы Советы Ғафуан Шәйхетдиновты контракт буйынса район хакимиәте башлығы вазифаһына тәғәйенләне, тип хәбәр иттеләр Иглин районы хакимиәтенең мәғлүмәт-аналитика бүлегенән.
Ғафуан Шәйхетдинов 1962 йылдың 7 сентябрендә Нуриман районында тыуған. Башҡорт дәүләт аграр университетын һәм Башҡортостан дәүләт хеҙмәте һәм идара итеү академияһын тамамлаған.
Төрлө йылдарҙа ВЛКСМ-дың Иглин район комитетында, йәштәр эштәре буйынса бүлек мөдире, Иглин районы хакимиәте башлығының социаль мәсьәләләр буйынса урынбаҫары, Өфө ҡалаһы Совет районы хакимиәте башлығының кадрҙар буйынса урынбаҫары, Башҡортостан Республикаһы Президенты Хакимиәтенең Территориялар һәм кадрҙар менән эшләү буйынса идаралыҡ кәңәшсеһе булып эшләгән.
2010 йылдың октябренән хәҙерге көнгә тиклем Йәрмәкәй районы хакимиәте башлығы вазифаһын биләгән.


text:
«Салауат Юлаев» Гагарин кубогының көнсығыш финалына сыҡты Фото: Олег Яровиков
«Салауат Юлаев» Гагарин кубогының көнсығыш финалына сыҡты
«Салауат Юлаев» Гагарин кубогының көнсығыш финалына сыҡты Фото: Олег Яровиков
ӨФӨ, 2016 йыл, 21 март. /«Башинформ» мәғлүмәт агентлығы, Дмитрий Слезин/.
Омскиҙа Гагарин кубогы-2016 көнсығыш ярымфиналының хәл иткес уйыны тамамланды.
«Авангард» Өфөнөң «Салауат Юлаев» командаһынан еңелде.
Беренсе осор Омск хоккейсылары файҙаһына тамамланды — 1:0.
Икенсе осорҙа өфөләр ике шайба индерҙе. Тәүҙә Александр Соин иҫәпте тигеҙләне — 1:1, һуңынан Максим Майоров ҡунаҡтарҙы алға сығарҙы — 2:1.
Өфөләр серияла 4:3 иҫәбе менән еңде һәм Көнсығыш Конференцияһы финалында Магнитогорскиҙың «Металлург»ы менән осраша. Тәүге осрашыуҙар 23 һәм 25 мартта Магнитогорскиҙа уҙа.


text:
Ҡышҡы күл/Зөбәйҙә Исламова
Баҫылды : 6-09-2013, 17:05 | Категория: Йыл миҙгелдәре » Ҡыш
Просмотров 761
- Рубрика:Йыл миҙгелдәре » Ҡыш
- Исеме:Ҡышҡы күл
-
- Автор:Зөбәйҙә Исламова
-
- Район:
-
- Ауыл:
-
- Рәссам:Майя ЗЫЯИ
-
Көндәр һалҡын торһа ла, күл өҫтө бала-саға менән тулы. Ялтыр боҙ, көҙгөләй сағылып, үҙенә тартып тора. Ҡыҙҙар конькиҙа шыуа. Бер төркөм малай хоккей һуға. Батырхан да иптәше Байрас менән туйғансы уйнаны.
— Йә, етер инде, әйҙә ҡайтайыҡ,— тип ялбарҙы Байрас, ҡулдарын өрә-өрә йылытып.
— Бар, һин атла, өшөп торма. Хәҙер ҡыуып етермен, — тине Батырхан иптәшенә. Үҙе һаман шыуыуын дауам итте.
Эңер төшһә лә, ҡар яҡтыһына тирә-яҡ ялт итеп тора. Ә боҙ үтәнән-үтә күренә.
— Ярай, миңә лә ҡайтырға ваҡыт, әсәй асыуланып торор, — тип, конькийын сисергә эйелгәйне… вәт мөғжизә! Ҡыҙыҡһынып китеп һыу аҫты донъяһын күҙәтә башланы малай. Ҡыҙылғанат менән алабуға балығы кемуҙарҙан йөҙөп килә лә, ауыҙҙарын асып, төртөп-төртөп ала. Бер нисә тапҡыр ҡабатлана был хәл. Боҙ аҫтынан балыҡтар: “Мине тот, мине тот!”, — тип ҡойроҡтары менән һуғып шаяра һымаҡ. Иғтибарлап ҡараһа, ни ғәжәп — күл эсе туп-тулы балыҡ тәңкәһе, тот та силәктәргә тултыр.
Шатлығынан ул өйгә табан ел тиҙлеге менән осто. “Тиҙерәк барыһына ла күрһәтергә, һис кисекмәҫтән ҡармаҡ һалырға барырға”, — тигән уй елдертте уны…
— А-аатай! Ә-әй-йҙә, к-ккейен тиҙерәк!
Малай, бик шәп йүгереүҙән тыны ҡыҫылып, бер аҙ һүҙен һөйләй алмай торҙо.
— Йә, тыныслан, нимә булды? Артыңдан ҡыуа төштөләрме әллә? — тип асыуланыбыраҡ өндәште йорт хужаһы.
— Ю-юҡ, юҡ, кем баҫтырһын мине? Мин… ней… теге…
— Күпме әйтәм мин һиңә, ҡараңғыла йөрөмә! Хәбәрен дә һөйләй алмай! Нимә булды? — тиеп, шомланып, әсәһе һүҙгә ҡушыла.
Тын алғас, Батырхан күлдәге хәлде һөйләп бирҙе.
Атаһы уйға ҡалып: “Күл тонсоҡҡандыр?! Әйҙә, улым, кейен. Йәһәтерәк, һуң булып ҡуймаһын. Балыҡтар ярҙам һорай”,— тине.
Малай, бер нәмә лә аңламай, тиҙ генә тунын эләктерҙе...
— Нисек булышабыҙ? — тип һораны үҙе түҙә алмай.
— Бына хәҙер бырау, балта алабыҙ ҙа бәләкәй генә бер нисә мәке уябыҙ.
— Ә ул ни өсөн кәрәк? — тип ныҡышты малай.
— Сатлама һыуыҡтар башланһа, боҙ шаҡырайып ҡата. Балыҡтар тонсоға башлай. Шул саҡта кеше мәкеләр уйып уларға ярҙамға килә. Һәр йыл ҡабатлана торған хәл.
— Эйе, мин аңланым! Беҙ балыҡ ҡармаҡларға түгел, ә киреһенсә, ҡотҡарырға барабыҙ. Ҙур үҫкәс Байрас менән беҙ ҙә шулай эшләрбеҙ.
— Бик дөрөҫ, батырым, ашығайыҡ, һуңлап ҡуймайыҡ.
“Бына ни өсөн балыҡтар боҙ аҫтына йыйылған икән”, — тип уйланы малай юл буйы. Үҙе лә һиҙмәй ҡыҙыу атлап аҙымдарын йышайтты.
Улар, боҙҙо тишеп, бер нисә урында мәке уйҙы.
Эш тамамланғас: “Афарин, оло эш башҡарҙыҡ, һин минең уң ҡулым, ярҙамсым”, — тине атай кеше, улы менән ғорурланып.
(голосов:0)
Оҡшаш материал
Комментарийҙар


text:
Районда боксерҙар клубы булһа…
24 декабря 2014 йыл | Урындағы үҙидара
Донъяла танылыу яулаған бок-сер, Табын ауылында тыуып үҫкән Давид Аванесянға районда был спорт төрөн үҫтереүгә булышлыҡ итергә тәҡдим иттеләр.
төрлө тарафтарҙан хәбәрҙәр
24 декабря 2014 йыл | Яңылыҡтар
Семинарға саҡырабыҙ!25 декабрь иртәнге сәғәт 10-да район хакимиәтенең ултырыштар залында "РФ-ның һалым ҡануниәтенә индерелеп, 2015 йылдың 1 ғинуарынан үҙ көсөнә инәсәк үҙгәрештәр. Рәсәй ФНС-ы һәм Федераль һалым хеҙмәтенең Башҡортостан буйынса идаралығының электрон сервистарын файҙаланыу. ТКС буйынса отчет биреүҙең өҫтөнлөктәре” темаһы буйынса семинар үтәсәк.
3-сө район-ара һалым инспекцияһы.
төрлө тарафтарҙан хәбәрҙәр
24 декабря 2014 йыл | Мәҙәниәт һәм әҙәбиәт
"Бужан” дуэты еңеүсе булдыБашҡорт милли сәнғәтен үҫтереү, яңы таланттарҙы табыу маҡсатында «Башҡортостан» гәзите Мәҙәниәт министрлығы менән берлектә «Талантлыны данлай «Башҡортостан» тигән ижади конкурс иғлан иткән ине.
21 ғинуарҙан 1 декабргә тиклем барған Интернет-конкурста ауыл һәм ҡалаларҙа йәшәүсе һәүәҫкәр йырсылар, бейеүселәр, музыка ҡоралдарында уйнау-сылар (соло, дуэт, трио булырға мөмкин), фольклор ансамблдәре көс һынашты.
Сәйетбаба ауылының музыка ҡоралдарында уйнаусы һәүәҫкәр артистары Мөхәмәтзәкир Ишмырҙин - гармун, Юнир Ишбирҙин - мандолина һәм Рәсүл Вахитов скрипкала уйнаған "Ауыл көйө” видеояҙмаһын февраль айында уҡ Интернет селтәре аша конкурсҡа ебәргәйнек. Баштан уҡ беҙҙең һәүәҫкәрҙәр ҙур танылыу тапты һәм бик күп тауыш йыйып, йомғаҡлау концертына үттеләр.
19 декабрь көнө Заһир Исмәғилев исемендәге Өфө дәүләт сәнғәт академияһының Уҡыу театрында үткән йомғаҡлау концертында беҙҙең "Бужан” инструменталь дуэты (Юнир Ишбирҙин мәрхүм булыу сәбәпле, улар дуэт булып сығыш яһаны) "Музыка ҡоралдарында иң оҫта уйнаусы” номинацияһында I дәрәжәләге дипломға лайыҡ булды. Уларҙы ҙур еңеүҙәре менән ҡайнар ҡотлайбыҙ һәм артабан да уңыш яулауҙарын теләйбеҙ.
Рәүилә ЛОҠМАНОВА.Сәйетбаба ауылы.
Рәхмәт һиңә, әсәй!
15 декабря 2014 йыл | Хаттар
1941 йылдың салт аяҙ йәйге көнө. Бәләкәй генә ҡыҙҙар йәшел үләндә сыр-сыу килеп уйнап йөрөйҙәр. Улар бөгөн шат: әсәйҙәре матур күлдәк, уйынсыҡтар алып ҡайтасаҡ. Тимер юл станцияһына һөт, май, йомортҡа алып киттеләр, шуларҙы кейем-һалымға алмаштырасаҡтар...
Зифа ла шул ҡыҙҙар араһында уйнап йөрөй ине, атаһы әллә ҡайҙан ҡайтып килде лә, ҡыҙын саҡырып алып :
- Әсәйең ҡайтҡас әйтерһең, мине военкоматка саҡыралар, бәлки ҡайтып тора алмаҫмын, - тине. Саҡ алты йәше тулған ҡыҙ бер ни ҙә аңлай алманы, һуңынан ғына, әсәһе ҡайтҡас, илгә ҙур бәлә килгәнен-һуғыш сыҡҡанын белде...
Зифа ла шул ҡыҙҙар араһында уйнап йөрөй ине, атаһы әллә ҡайҙан ҡайтып килде лә, ҡыҙын саҡырып алып :
- Әсәйең ҡайтҡас әйтерһең, мине военкоматка саҡыралар, бәлки ҡайтып тора алмаҫмын, - тине. Саҡ алты йәше тулған ҡыҙ бер ни ҙә аңлай алманы, һуңынан ғына, әсәһе ҡайтҡас, илгә ҙур бәлә килгәнен-һуғыш сыҡҡанын белде...
Кис ултыра ҡыҙҙар...
15 декабря 2014 йыл | Мәғариф
Красноусол башҡорт гимназия-интернатында һәләтле уҡытыусылар, тәрбиәселәр генә түгел, уҡыусылар ҙа бик күп. Араларында төрлө ҡул эшенә оҫталары ла бар.


text:
- Подробности
- Просмотров: 267
МОСТАФИН Айрат Харис улы (11.7.1959, Өфө), хирург. Мед. ф. д‑ры (2001), проф. (2002). БР-ҙың атҡ. табибы (2015). БДМИ‑ны тамамлағандан һуң (1987) 1991 й. тиклем Өфөнөң 8‑се дауаханаһында эшләй. 1992 й. алып БДМУ‑ла: уҡытыусы, бер үк ваҡытта клиника дир. урынбаҫары; 2005 й. башлап Ғ.Ғ.Ҡыуатов ис. Респ. клиник дауаханаһында. Фәнни эшмәкәрлеге бауыр, үт ҡыуығы һәм үт юлдары ауырыуҙарын, ш. иҫ. вируслы гепатитты, бауыр циррозын, шештәрҙе, поликистозды, гемангиомаларҙы, паразитар ауырыуҙарҙы диагностикалауға һәм хирургик, ҡатнаш дауалау ысулдарын камиллаштырыуға; бауыр һәм үт юлдары хирургияһында пластик материалдарҙы ҡулланыуға арналған. М. ҡатнашлығында бауырҙың усаҡлы ауырыуҙарын хирургик дауалау ысулы, йәбешеүгә ҡаршы һәм асыҡ яраларҙы эндоскопик ҡаплатыу өсөн ҡатнаш биоматериалдар алыу ысулдары, бауыр биопсияһы һәм уны резекциялағанда гемостатик йөй һалыу өсөн ҡоролмалар һ.б. эшләнә. 200‑ҙән ашыу фәнни хеҙмәт һәм 11 уйлап табыу авторы.
Х е ҙ м.: Хирургическое лечение повреждений печени. Уфа, 1997 (авторҙ.); Хирургия печени и желчных путей. Ростов н/Д, 2007 (авторҙ.).
Тәрж. Г.Ҡ.Ҡунафина


text:
Башҡортостанда ауыл тренеры көрәш буйынса чемпиондар әҙерләй Фото: Туймазы районы хакимиәте
Башҡортостанда ауыл тренеры көрәш буйынса чемпиондар әҙерләй
Башҡортостанда ауыл тренеры көрәш буйынса чемпиондар әҙерләй Фото: Туймазы районы хакимиәте
ӨФӨ, 2018 йыл, 16 ғинуар. /«Башинформ» мәғлүмәт агентлығы, Әлим Фәйезов/.
Туймазы районының Илсембәт ауылы мәктәбе ҡарамағындағы спорт секцияһында көрәш буйынса 40 йыл тәжрибәгә эйә Рафаил Хисмәтуллин 28 үҫмерҙе һәм йәш егетте көрәшкә өйрәтә. 2017 йылда уның өс тәрбиәләнеүсеһе юғары һөҙөмтәләргә өлгәшеп, Рәсәй һәм Башҡортостан чемпиондары булды. Уларҙың берәүһе, Наил Хәйбрахманов яҡын ваҡытта донъя чемпионатында Туймазы районының һәм республиканың данын яҡлаясаҡ.
Илсембәт ауылы мәктәбенең «Берҙәм Рәсәй» партияһының «Балалар спорты» проекты сиктәрендә яңыртылған спорт залында даими рәүештә ярыштар уҙғарылып тора. Уҙған ял көндәрендә көрәш буйынса сираттағы асыҡ турнир үтте. Ярышта Туймазы һәм Шаран райондарынан, шулай уҡ Татарстандың Ютаҙы районынан 70 көрәшсе ҡатнашты.
Турнир һөҙөмтәләре буйынса төрлө ауырлыҡ һәм йәш категорияларында көслө спортсылар асыҡланды. Команда беренселегендә Илсембәт ауылы көрәшселәре еңде, ютаҙылар икенсе урын яуланы, Түбәнге Бишенде спортсылары – өсөнсө, тип хәбәр иттеләр Туймазы районы хакимиәтендә.
http://www.bashinform.ru/news/1103712-v-bashkirii-selskiy-trener-gotovit-chempionov-po-borbe-kuresh/


text:
21 декабрь
21 декабрь — григориан стиле буйынса йылдың 355-се көнө (кәбисә йылында 356-сы). Йыл аҙағына тиклем 10 көн ҡала.
Йөкмәткеһе
- 1 Байрамдар
- 2 Тарихи ваҡиғалар
- 3 Был көндө тыуғандар
- 3.1 Башҡортостан менән бәйле шәхестәр
- 3.2 Дөйөм исемлек
- 4 Был көндө вафат булғандар
- 5 Йыл көндәре
Байрамдар
Тарихи ваҡиғалар[үҙгәртергә | вики-тексты үҙгәртергә]
- 1891 — АҠШ-тың Массачусетс штатындағы Спрингфилд ҡалаһы колледжында уҡыусылар беренсе тапҡыр баскетбол уйнай.
- 1899 — Рәсәй империяһында «Огонёк» журналының беренсе һаны донъя күрә.
- 1913 — Нью-Йоркта сыҡҡан «New York World» гәзитендә беренсе кроссворд баҫыла.
- 1937 — Уолт Диснейҙең беренсе тулы метражлы «Аҡ ҡар бөртөгө һәм ете гном» мультфильмының премьераһы була.
- 1958 — Шарль де Голль Франция президенты итеп һайлана.
- 1991 — СССР бөтөрөлә һәм Бойондороҡһоҙ Дәүләттәр Берләшмәһе ойошторола.
Был көндө тыуғандар[үҙгәртергә | вики-тексты үҙгәртергә]
Башҡортостан менән бәйле шәхестәр[үҙгәртергә | вики-тексты үҙгәртергә]
0 һәм 5 һанына тамамланған йылдарҙа тыуғандар[үҙгәртергә | вики-тексты үҙгәртергә]
1 һәм 6 һанына тамамланған йылдарҙа тыуғандар[үҙгәртергә | вики-тексты үҙгәртергә]
2 һәм 7 һанына тамамланған йылдарҙа тыуғандар[үҙгәртергә | вики-тексты үҙгәртергә]
- Ғарипов Арслан Шәғәли улы (21.12.1912—1995), мәғариф, партия һәм хужалыҡ эшмәкәре, Учалы урта мәктәбенең элекке директоры, Бөйөк Ватан һуғышында ҡатнашыусы, Ҡыҙыл Йондоҙ һәм I дәрәжә Ватан һуғышы ордендары кавалеры.
- Воловик Михаил Яковлевич (21.12.1917—7.03.1994) — Башҡортостанда йәшәп, рус телендә ижад иткән шағир һәм тәржемәсе, РСФСР-ҙың атҡаҙанған рационализаторы (1949), БАССР-ҙың атҡаҙанған мәҙәниәт хеҙмәткәре (1977), ике «Почёт Билдәһе» ордены (1969, 1975) кавалеры.
- Бикчәнтәев Реан Әнүәр улы (21.12.1937–1992), Башҡортостанда тыуып һәм йәшәп, рус телендә ижад иткән яҙыусы һәм журналист, СССР-ҙың Журналистар һәм 1982 йылдан Яҙыусылар союздары ағзаһы.
3 һәм 8 һанына тамамланған йылдарҙа тыуғандар[үҙгәртергә | вики-тексты үҙгәртергә]
4 һәм 9 һанына тамамланған йылдарҙа тыуғандар[үҙгәртергә | вики-тексты үҙгәртергә]
Дөйөм исемлек[үҙгәртергә | вики-тексты үҙгәртергә]
- 1773 — Роберт Броун, британ ботанигы.
- 1804 — Бенджамин Дизраэли, инглиз сәйәсмәне һәм яҙыусыһы.
- 1879 — Сталин Иосиф Виссарионович, совет сәйәсмәне.
- 1896 — Константин Константинович Рокоссовский, Советтар Союзы Маршалы. башлығы.
- 1948 — Сэмюэль Джексон, америка актёры.
Был көндө вафат булғандар[үҙгәртергә | вики-тексты үҙгәртергә]
- 1824 — Джеймс Паркинсон, инглиз табибы.
- 1862 — Карл Крейль, австрия астрономы.
- 1933 — Кнуд Йохан Расмуссен, дат этнографы.
- 1940 — Фрэнсис Скотт Фицджеральд, америка яҙыусыһы.
- 2006 — Сапармурат Атаевич Ниязов, Төрөкмәнстан президенты.


text:
8 март
8 март — григориан стиле буйынса йылдың 67-се (кәбисә йылында 68-се) көнө. Йыл аҙағына тиклем 298 көн ҡала.
Йөкмәткеһе
- 1 Байрамдар
- 2 Тарихи ваҡиғалар
- 3 Был көндө тыуғандар
- 3.1 Башҡортостан менән бәйле шәхестәр
- 3.2 Дөйөм исемлек
- 4 Был көндө вафат булғандар
- 5 Йыл көндәре
Байрамдар
Тарихи ваҡиғалар[үҙгәртергә | вики-тексты үҙгәртергә]
- 1914 — «Работница» журналының беренсе һаны сыға.
- 1965 — Халыҡ-ара ҡатын ҡыҙҙар көнө 8 март ял көнө тип иғлан ителә.
Был көндө тыуғандар[үҙгәртергә | вики-тексты үҙгәртергә]
Башҡортостан менән бәйле шәхестәр[үҙгәртергә | вики-тексты үҙгәртергә]
0 һәм 5 һанына тамамланған йылдарҙа тыуғандар[үҙгәртергә | вики-тексты үҙгәртергә]
1 һәм 6 һанына тамамланған йылдарҙа тыуғандар[үҙгәртергә | вики-тексты үҙгәртергә]
2 һәм 7 һанына тамамланған йылдарҙа тыуғандар[үҙгәртергә | вики-тексты үҙгәртергә]
- Күсимов Салауат Таһир улы (08.03.1942) — инженер‑электрик, мәғариф хеҙмәткәре, ғалим. Башҡортостан Республикаһы Фәндәр Академияһының мөхбир ағзаһы (1998), техник фәндәр кандидаты (1971), профессор (1991). Башҡортостан Республикаһының атҡаҙанған фән эшмәкәре, Рәсәй Федерацияһының почётлы юғары профессионал белем биреү хеҙмәткәре, Башҡортостан Республикаһының мәғариф отличнигы (бөтәһе лә — 2002). СССР‑ҙың уйлап табыусыһы (1985). Таһир Күсимовтың улы.
- Шабанова Татьяна Дмитриевна (08.03.1947) — тел белгесе, ғалим. Филология фәндәре докторы (1999), профессор (1999). Башҡортостан Республикаһының атҡаҙанған фән эшмәкәре (2002).
3 һәм 8 һанына тамамланған йылдарҙа тыуғандар[үҙгәртергә | вики-тексты үҙгәртергә]
- Ишембаева Хәжәр Сәғит ҡыҙы (8.03.1908—18.10.1991), I Бөтә Союз колхозсы-ударниктар съезы делегаты (1933), Хеҙмәт Ҡыҙыл Байраҡ ордены кавалеры (1933).
- Ғүмәров Сәлимйән Ялал улы (8.03.1933), журналист, ғалим—педагог. «Башҡортостан уҡытыусыһы» журналының 1971—2005 йылдарҙағы баш мөхәррире. Филология фәндәре кандидаты. Башҡортостандың атҡаҙанған уҡытыусыһы.
- Мәзитов Йәүҙәт Йыһанур улы (8.03.1933), «Салаватстрой» тресының 1961 йылдан ташсыһы, 1965 йылдан — бригадиры, 1989—1998 йылдарҙа — мастеры. Социалистик Хеҙмәт Геройы (1985). Башҡорт АССР-ының 11-се саҡырылыш Юғары Советы депутаты.
- Фархшатова Луиза Азамат ҡыҙы (8.03.1953), журналист, Башҡортостан дәүләт телерадиокомпанияһының «Тамыр» балалар студияһын ойоштороусы. Башҡортостандың атҡаҙанған мәҙәниәт хеҙмәткәре (1994). Зәйнәб Биишева исемендәге премия лауреаты (2012). Сығышы менән хәҙерге Башҡортостан Республикаһы Учалы районының Яңы Байрамғол ауылынан.
- Епифанов Владимир Николаевич (8.03.1958), театр актёры. Башҡортостан Республикаһының халыҡ артисы (1998).
4 һәм 9 һанына тамамланған йылдарҙа тыуғандар[үҙгәртергә | вики-тексты үҙгәртергә]
Дөйөм исемлек[үҙгәртергә | вики-тексты үҙгәртергә]
- 1865 — Николай Павлович Кравков, рус физиологы и фармакологы, Рәсәй фармакологияһына нигеҙ һалыусы.
Был көндө вафат булғандар[үҙгәртергә | вики-тексты үҙгәртергә]
- 1869 — Гектор Берлиоз, француз композиторы.
- 1944 — Ғөбәйҙуллин Миңлеғәли Хәбибулла улы, Бөйөк Ватан һуғышында ҡатнашыусы, Советтар Союзы Геройы (1944).


text:
Фото:
Башҡорт-ғәрәп дуҫлығы йәмғиәте эшләй башланы
Фото:
Бөгөн Өфөлә, Нефтселәр мәҙәниәт һарайында, Башҡорт-ғәрәп дуҫлығы йәмғиәтенең ойоштороу конференцияһында Башҡортостандың ғәрәп донъяһы илдәре менән үҙ-ара файҙалы хеҙмәттәшлек перспективалары тикшерелде. Был сараға республиканың дәүләт власы, йәмәғәт ойошмалары, Рәсәй мосолмандарының Үҙәк диниә назараты һәм Башҡортостан Республикаһы мосолмандарының Диниә назараты, республика бизнес-берләшмәһе вәкилдәре, шулай уҡ ғәрәп илдәренән ҡунаҡтар йыйылды.
— Башҡортостанда бындай йәмғиәт төҙөү зарурлығы күптән инде өлгөрөп еткән, — тип иҫәпләй БР Президентының өлкән референты Марат Ямалов. — Һуңғы 20 йылда, Рәсәй яңы үҫеш баҫҡысына аяҡ баҫҡас, ил төбәктәре яғынан тышҡы сәйәси эшмәкәрлек әһәмиәте ҡырҡа үҫте. Мәҫәлән, был ваҡыт эсендә республикабыҙ хеҙмәттәшлек иткән дәүләттәр һаны өс тапҡырға артты. Ғәрәп донъяһы илдәре менән үҙ-ара хеҙмәттәшлек Башҡортостан өсөн айырыуса әһәмиәтле, сөнки был илдәр мәҙәниәтенең төп асылы булып торған ислам борон-борондан беҙҙең республикабыҙ мәҙәниәтенең дә айырылғыһыҙ өлөшө булып тора. Шуға күрә лә Рәсәйҙең башҡа күп төбәктәренә ҡарағанда беҙгә был сит ил партнерҙары менән уртаҡ тел табыу күпкә еңелерәк.
Башҡорт-ғәрәп дуҫлығы йәмғиәте төҙөүҙе Башҡортостан Республикаһы Президенты Мортаза Рәхимов та хупланы. Сауҙа өлкәһендә хеҙмәттәшлек итеүгә Башҡортостан да, ғәрәп илдәре лә ҙур ҡыҙыҡһыныу күрһәтә. Был партнерлыҡтың дәүләт кимәлендә яҡлау табыуы мөһим. Бөгөн республиканың бизнес-берләшмә вәкилдәре ғәрәп илдәре менән партнерлыҡ мөнәсәбәттәрен үҙ аллы юлға һалырға маташа. Ләкин бындай хеҙмәттәшлек системаға һалынмаған һәм бер нисә осраҡ менән генә сикләнә. Башҡортостандан ғәрәп илдәренә нефть промыслаһы, төҙөлөш ҡорамалдары, нефть-химия, металлургия, туҡыу сәнәғәте продукцияһы, ағас сығарыла. Үҙ сиратында, ғәрәп илдәренән Башҡортостанға аҙыҡ-түлек продукттары, төҙөлөш материалдары, өҫ кейеме, туҡыма индерелә.
Дөйөм алғанда, республикабыҙҙың ғәрәп донъяһы менән хеҙмәттәшлек мөмкинлектәре күпкә киңерәк. Мәҫәлән, ғәрәп илдәре, шулай уҡ Башҡортостан территорияһында туризмды үҫтереү һәм ҡунаҡханалар төҙөү буйынса берлектәге эш бик тә перспективалы. Әйткәндәй, был турала һөйләшеүҙәр алып барыла ла инде. Мәғариф өлкәһендә хеҙмәттәшлекте үҫтереү ҙә файҙалы буласаҡ.
Конференцияла шулай уҡ республикабыҙҙың дини ойошмалары вәкилдәре, Мәрйәм Солтанова исемендәге мәҙрәсә уҡытыусылары, ғәрәп илдәренән ҡунаҡтар сығыш яһаны. БР мосолмандары Диниә назараты рәйесенең мәғариф, тышҡы бәйләнештәр һәм йәмәғәтселек менән бәйләнеш мәсьәләләре буйынса урынбаҫары Руслан Саяхов күптән түгел үҙенең Башҡортостан делегацияһы менән Мысырға барып ҡайтыуы тураһында һөйләне.


text:
Рөстәм Хәмитов һыу баҫыу зонаһына ингән ауылдар реестрын раҫланы
Башҡортостан Президенты Рөстәм Хәмитов һыу баҫыу зонаһына ингән ауылдар реестрын раҫланы, тип хәбәр иттеләр БР Хөкүмәтенең матбуғат хеҙмәтенән.
Республика Хөкүмәтенең тейешле ҡарарына ярашлы, БР Ер һәм мөлкәт мөнәсәбәттәре министрлығына, төбәктең Төҙөлөш һәм архитектура буйынса дәүләт комитетына махсус һаҡлау саралары үткәрелмәйенсә, хәүеф янаған биләмәләрҙә капиталь төҙөлөштө, шулай уҡ зыяраттар һәм мал зыяраттары урынлаштырыуҙы тыйыу буйынса саралар күрергә ҡушылды. Ошондай уҡ күрһәтмәләр республика муниципалитеттарына ла бирелде.
Ҡарар үтәлешенә контроллек итеү БР Хөкүмәте Премьер-министры урынбаҫары Марат Мәһәҙиевҡа йөкмәтелде.


text:
Бөтә Рәсәй һабантуйында Башҡортостан Президенты призына ат сабышы үтәсәк
29 июндә Пермь крайының Барда ҡасабаһында IV Бөтә Рәсәй ауыл һабантуйы үтә.
Байрам сиктәрендә Бөтә Рәсәй ауыл һабантуйы-2013, Пермь крайы губернаторы, Татарстан Республикаһы Президенты, Башҡортостан Республикаһы Президенты һәм Барда районы башлығы приздарына ат сабыштары үтәсәк.
Пермь крайының Ат спорты федерацияһынан хәбәр итеүҙәренсә, ярыштарҙа ҡатнашыуға заявкалар 15 июнгә тиклем ҡабул ителә. Башҡортостан һәм Татарстан һыбайлылары тәүгеләрҙән булып сарала ҡатнашырға теләк белдергән. Ҡатнашыусыларҙың тулы исемлеге 19 июндә билдәле буласаҡ.
— Ат сабышы, милли көрәш менән бер рәттән, һәр ваҡыт һабантуй байрамының төп сараһы булып торҙо. Быйыл шулай уҡ Бөтә Рәсәй арбалы ат ярыштары ла үтәсәк. Аттарҙан тиҙлек, шулай уҡ көс һәм сыҙамлыҡ талап иткән был бәйге бик ҡыҙыҡлы булыуға оҡшай. Һабантуйҙарҙа бындай ярыштар үткәреү артабан матур йолаға әүерелер, тип ышанам, — тине Пермь крайы Ат спорты федерацияһының башҡарма директоры Оксана Перетягина.